
PROLOG 


De multe ori, de foarte multe, ori în Sfînta 
Evanghelie este scris că Domnul lisus i-a vindecat pe 
bolnavi numai cu un cuvînt al Său. A vindecat pe mulți 
bolnavi aduşi, pe paturile pe care zăceau, de rudele lor pînă 
acolo unde auzeau că se afla El: în sate şi în orăşele, în 
locuri publice, în piețe sau în pustie. Pe toți îi vindeca. 
Lucra, vedeți, însăşi Iubirea, Atotînţeleptul şi Atotputernicul 
Dumnezeu. lar oamenii se bucurau şi se mi nunau şi slăveau 
numele Său. 

Domnul a  făgăduit să dăruiască acest har 
neîmpuţinat al iubirii şi al vindecării bolilor acelora care vor 
crede in El 

Sfîntul Nectarie a avut de mic copil mare credință în 
Dumnezeu (după cum veți vedea din primele pagini). 
Credință în Dumnezeu şi dragoste pentru semenii săi. De 
aceea, a fost dăruit de Cel de Sus cu puterea de a vindeca în 
tot ceasul tot felul de boli. Multe, foarte multe sînt minunile 
lui. Noi, în această mică broşurică, vom prezenta doar cîteva 
care s-au întîmplat unor oameni cunoscuţi de noi. Ele vor fi 
scrise în cuvinte puţine, deşi fiecare dintre ele ar fi putut să 
devină o întreagă carte. 

Le scriem pentru a-i mulţumi Sfîntului Nectarie şi 
pentru ca şi alți oameni să afle despre lucrurile minunate ale 
lui Dumnezeu ce se petrec în zilele noastre. „lisus Hristos, 
ieri şi astăzi şi în veacul veacului.” „Minunat este Domnul 
întru sfinţii Săi.” Pentru ca oamenii să ceară ajutor în 
greutăți, în nevoi şi în boli şi să vadă încă o dată că 
Dumnezeu şi sfinții Săi sînt alături de noi. 


I.D.A. 

DIN VIAŢA SFÎNTULUI 


Scrisoarea micului Anastasis 


Domnul Temistocle vindea tablouri, rame şi 
mărunțişuri în prăvălioara lui din Constantinopol. Îşi iubea 
mult familia şi se chinuia să-şi vîndă „nimicurile”, ca să 
poată sătura cele cinci guri flămînde. Deschidea prăvălia 
dis-de-dimineaţă, îşi făcea semnul crucii privind spre 
biserica Sfînta Sofia, atîrna ramele în cuie pe pereții din 
afară, lîngă uşa magazinaşului, ştergea praful care se aşeza 
din gros pe picturi — prăvălioara se găsea pe o străduţă 
strîmtă, nepietruită — şi aşa îşi aştepta clienții. Domnul 
Temistocle era un om bun, dintre cei care simt durerea 
celuilalt. Cînd intra vreun şcolărel să ia o bomboană, omul 
gîndea în sinea lui: „Sărăcuţul, este galben ca ceara. Cine 
ştie ce mănîncă...” Cunoştea bine faţa sărăciei, după cum 
cunoştea şi sufletul omului, cu bunele şi cu relele sale. 

Dintre toți copilaşii de prin vecini, cel mai mult ținea 
la un băieţel blînd şi cuviincios, pe nume Anastasis, care 
trăia singur-singurel într-o cămăruţă, peste drum de casa lui. 
Bietul de el, cu noaptea în cap pleca şi cu noaptea în cap se 
întorcea. După faţa-i trasă şi după hainuțele şi ghetuţele 
rupte, uşor puteai să vezi că de-abia dacă avea ce să 
mănînce. 

Într-o dimineaţă de iarnă, domnul Temistocle se 
îndrepta spre prăvălioară. Era frig şi zloată şi mergea 
strîngîndu-şi pe el paltonul, cînd deodată îl vede pe micul 
Anastasis apropiindu-se pe trotuarul celălalt. 

— Unde te duci, Anastasis? Ai alt drum astăzi? Nu te 
duci la lucru? Măi băieţelule, o să răceşti. Nu eşti îmbrăcat 
gros. 

— Mă duc la poştă să duc nişte scrisori. 

— Dă-mi-le mie, tot trec eu acum pe la poştă. Hai, 
fugi înapoi la lucru, că o să răceşti afară. 

— Vă mulțumesc mult, domnule, spuse micuțul 
dîrdîind de frig. 

Ce-i veni domnului Temistocle, că se uită pentru 
cine sunt scrisorile. Una era pentru un negustor, alta pentru 
o fabrică de tutun, a treia era... CĂTRE DOMNUL 
NOSTRU IISUS HRISTOS, ÎN CER. Se opri locului şi 
începu să zîmbească. 

— Săracul băieţel! Ia să văd ce cere. 
Deschise scrisoarea şi citi: 

“ Hristoase al meu, 

Hainele mi s-au rupt, pantofii mi s-au stricat ŞI mi-e 
frig. Din ce-mi dă stăpinul nu-mi ajunge nici de mincare. N- 
am reușit să trimit aproape nimic mamei mele, care este 
săracă. Ce mă fac acum? Cum ies eu din iarnă, Doamne? 
Ajută-mă! Mă închin Tie. 

Robul Tău, Anastasis. ” 

— Comoară scumpă... spuse domnul Temistocle şi 
plecă spre casă. Pregăti un pachet cu haine călduroase de 
iarnă — flaneluţe, un palton, pantofi, şosete de-ale copiilor 
lui — şi se duse apoi la poştă. 

Peste două zile, îl şi văzu îmbrăcat în hainele 
călduroase. Îi veneau numai bine. Ochii copilului străluceau 

de bucurie. Ba luase pe chip şi o rază de lumină tainică; căci 
cine poate şti cîte nu şi-au spus seara la rugăciune Domnul 
şi micuțul Său rob!... 

Domnul Temistocle s-a bucurat mult văzîndu-l 
fericit pe băiețel. Nu avea însă cum să-i treacă atunci prin 
gînd că Anastasis va ajunge cîndva Sfintul Nectarie, 
făcătorul de minuni... De unde să fi putut bănui... 

CÎTEVA DIN MINUNILE SFÎNTULUI 
NECTARIE 


Mama cu cei patru copii 


Satul Digheliotica se află la o oră de mers de Marea 
Egee. Este mai degrabă un cătun cu douăzeci, douăzeci şi 
cinci de case ţărăneşti împrăştiate. 

Într-una din aceste case locuia  Gheorghia 
Apostolopoulos cu bărbatul ei, Kostas, şi cu cei patru 
copilaşi ai lor. Fiind o bună gospodină, se scula dis-de- 
dimineaţă ca să pună casa în ordine. Îşi trezea apoi copilaşii 
şi îi îngrijea. După aceea, îngenunchea în faţa icoanelor şi 
aşeza alături de ea pe Olga, pe Evangheliţa şi pe băieţel, iar 
pe cea mai mică o ținea în braţe. Şi astfel îşi făceau cu toții 
rugăciunea de dimineață. După ce se rugau, mama îşi lua 
copilaşii aproape de ea, îi privea în ochi cu dragoste şi 
revărsa în suflețelele lor fragede credinţa şi dragostea pentru 
Tatăl Ceresc şi pentru sfinţii Lui. Celei mai mici îi vorbea 
într-o limbă pe care numai mamele ştiu să o grăiască. Lua 
apoi cu degetele ei blînde mîna grăsuță a fetiţei şi o învăța 
să-şi facă cruce. 

— Aşa să strîngi degeţelele, păpuşica mea. Întîi duci 
mîna la frunte, apoi jos pe burtică, sus, la dreapta şi la 
stînga. Aşa, bravo, fetiţa mea. 

Le dădea apoi copiilor să mănînce, îi săruta şi se 
ducea să-şi ajute bărbatul care muncea de cu noapte la cîmp. 
La amiază, se întorcea acasă să-şi vadă copiii, să-i pună din 

nou să mănînce şi apoi iarăşi se ducea la cîmp pînă ce 
cobora soarele şi începea să se întunece. Seara, întorcîndu- 
se, trecea pe la bisericuţa satului, unde aprindea candelele şi 
se ruga aducînd mulțumire lui Dumnezeu. 

Gheorghia era o femeie săracă, însă, alături de 
familia ei, ea era fericită. Slavă Domnului pentru toate! 


x k k 


O boală cruntă, care veni pe neaşteptate îi făcu însă 
fericirea mii fărîme. Îi apăru ca din senin o tumoare, iar 
durerile îi răpiră şi ultimul strop de linişte. 

S-a dus la doctor, în Eghio. Acesta însă, înțelegînd 
cît de gravă era boala, i-a spus să meargă la Atena, la 
doctorii cei mari. Inima bietei femei s-a frînt. Copilaşilor le 
spuse că se duce cu nişte treburi la Atena. Îi luă din nou şi îi 
aşeză în fața icoanelor. Celei mai mici îi spuse să-şi facă 
semnul sfînt al Crucii, iar pe cei mai mari îi îndemnă să se 
roage fiecare aşa cum fusese învățat. Îi sărută apoi pe rînd şi 
plecă cu ochii în lacrimi spre Spitalul Bombola din Atena. 

Acolo i-au făcut tot felul de analize. Doctorul din 
Eghio nu se înşelase... A făcut operaţie după operaţie. A fost 
trimisă apoi la un alt spital. În cele din urmă, medicii l-au 
chemat pe bărbatul Gheorghiei şi pe un văr de-al ei, care se 
îngrijea şi el de bolnavă şi le-au spus clar: 

— Are o formă extrem de gravă de cancer. Luaţi-o să 
moară acasă. 

Şi astfel biata Gheorghia se întoarse la căsuţa ei. 
Zăcea acum în pat pe jumătate moartă. Nu-i trebuia nici 
mîncare, nici nimic. Dar pe chipul ei îngălbenit încă se mai 
întrezărea o rază de nădejde. Copilaşii îi stăteau tot timpul 
prin preajmă, iar ea le repeta mereu cu voce stinsă: 

— Hai să ne rugăm. Aşa păpuşica mea, du mînuţa la 
frunte. 

Şi copilaşii îngenuncheau în jurul ei, îşi îndreptau 
ochişorii spre icoane şi se rugau. 

— Doamne Iisuse, fă bine pe mama noastră! 

Dar ea se simţea din ce în ce mai rău. Trupul i se 
umplu de umflături şi, din zi în zi, gâtul i se închidea. Abia 
dacă 1 se mai auzea vocea. 

— Rugăciune, copilaşii mei, rugăciune... abia reuşea 
să mai rostească, dar raza de nădejde nu i se stingea de pe 
chip. 


Era o seară de noiembrie. Vîntul intra în odaia bolnavei 
făcînd să tremure flăcăruia candelei, gata să se stingă la fel 
ca şi viaţa ei... 

— Ru-gă-ciu-ne... mai rosti o dată stins, abia dacă se 
auzi, după care adormi. 

Copiii însă nu încetau să se roage, aplecaţi asupra trupului 
mamei lor. 

— Dă Doamne să nu moară măicuţa! Ce-o să se 
aleagă de noi? Măicuţă!... 

Nu peste mult timp, Gheorghia deschise ochii. De 
această dată erau doi ochi veseli şi plini de viaţă. 

— L-am văzut! rosti ea fără nici o piedică în voce; ca 
atunci cînd era sănătoasă. L-am văzut pe Sfîntul Nectarie, 
care mi-a spus că m-am făcut bine! 

— Şi eu l-am văzut, mamă, pe Sfîntul din icoană, 
spuse Evghenia. 

— Kostas, Kostas! strigă femeia către bărbatul ei. M- 
am făcut bine! 

— Ba mie-mi pare că nu te-ai făcut deloc bine, îi 
răspunse el din patul unde se odihnea. 

— M-am făcut bine, Kostas. Mi-e foame! 

Acesta se sculă anevoie din pat şi îşi privi cu mirare 
nevasta. Nu mai avea pe față nici urmă de umflătură, ochii îi 
străluceau şi vorbea cu uşurinţă. 

Femeia se ridică atunci din pat spunînd: 

— M-am făcut bine! Slăvit să fie numele Tău, 
Doamne! 

A doua zi de dimineaţă, Gheorghia făcu o plimbare 
de o oră, mergînd pînă la Eghio, unde era doctorul ei. 
Acesta, de cum o văzu, rămase uluit de mirare. Nu-şi putea 
crede ochilor. 

— Te-ai făcut bine, Gheorghie! Mergi acasă 
sănătoasă. 


Au trecut trei ani din acea zi mare. De atunci şi pînă 
astăzi, Gheorghia Apostolopoulos trăieşte şi împărăţeşte în 
casa ei, înconjurată de coplilaşi, şi în fiecare seară aprinde 
candelele bisericuţei din sătuc şi cîntă Domnului imnuri de 
slavă. 


Notez din nou adresa ei. Poate are nevoie vreun cititor de ea: 
Gheorghia 
Apostolopoulos, Dighelotica Egiou, Grecia. 

Micuța Sofica 


Sofica era o fetiță drăgălaşă. Bruneţică cu ochii 
negri, cu două cordeliţe albe în păr şi cu un zîmbet cald, era 
bucuria cea mare a mamei ei. Mereu o ridica sus pe braţe, îşi 
apropia buzele de chipul ei drăgălaş şi îi lăsa pe obrăjor un 
sărut dulce matern. 

— Sofica mea, rostea mama din adîncul sufletului ei 
Şi îşi strîngea copilul în braţe. 

Într-una din zile, mama observă un semn roşu pe obrăjorul 
catifelat al Soficăi, acolo unde îşi lăsa ea sărutările. Se uită 
bine şi cercetă cu degetele. 

— N-o fi nimic, spuse. 

A doua zi, însă, zi semnul crescuse. Biata femeie se 
nelinişti. 

— Ce să fie oare? 

Pata roşie se făcut în cîteva zile o crescătură destul 
de mare de carne. Gînduri negre ca nişte şerpi veninoşi 
cuprinseră sufletul mamei. Îşi luă fetiţa şi o duse pe la 
doctori. Aceştia i-au spus fel şi fel de lucruri. În sfîrşit, a 
ajuns cu copilul la o doctoriță pediatru care era conferențiar 
universitar. Aceasta luă fetița şi o examină cu multă atenţie 
şi dragoste. 

— Trebuie să facem o mică operaţie, spuse doctorița, 
trebuie să o deschidem. Altfel vor apărea complicații. 

Dar femeia nici nu vru să audă de asemenea lucru. 
Să rămînă fetiţa ei cu un semn pe față pentru toată viața? Îşi 
luă copilul şi plecă. Dar răul nu dispărea. Aşa că din nou a 
trebuit să o ducă la doctor. 

— Doamnă Despina, trebuie să facem intervenția 
chiar astăzi. Acum! Dacă nu, în seara asta o să se deschidă, 
vă repet, şi eu n-o să port nici o vină. 

Mama fetei începu să plîngă, dar nu luă nici o 
hotărîre. Işi luă copilul în braţe şi plecă acasă. Bărbatul ei 
era plecat, aşa că o chemă la dînsa pe sora ei, Evanthia, 
pentru că parcă simţea nevoia să-şi împartă necazul cu 
cineva. Aceasta veni şi se amări mult cînd află vestea. Au 
stat şi au vorbit despre copil pînă noaptea tîrziu. Veni apoi 
ora să se culce. Dar o idee ca o lumină trecu prin gîndul 
Evanthiei. Îşi aduse aminte că lăsase mai demult la icoanele 
surorii sale o sticluță cu ulei de la Sfîntul Nectarie din 
Eghina. Se duse deci şi luă uleiul, după care cele două surori 
s-au rugat din toată inima. Apoi Evanthia făcu cu uleiul 
sfințit semnul Sfintei Cruci pe obrăjorul Soficăi. 

— Sfinte Nectarie, fă o minune şi cu această copilă 
nevinovată, rosti ea cu toată fiinţa ei. 

Apoi, cele două surori au aşezat copilul între ele şi s- 
au culcat. Să fi fost miezul nopții cînd amîndouă s-au trezit 
dintr-o dată speriate. Fetiţa dădea din mîini şi din picioare şi 
striga: 

— Vava mea (adică buba mea)! 

— S-o fi deschis, aşa cum a spus doctoriţa, strigară 
amîndouă într-un glas, şi-o să aibă complicaţii! 

Aprinseră în grabă lumina şi cercetară îngrijorate obrazul 
fetiţei. Dar nici una, nici cealaltă nu a mai văzut crescătura 
de carne. S-au uitat pe celălalt obraz: nimic! Au sărit ca 


12 


Iosif D. Agapitos — Sfântul Nectarie, sfântul iubirii 


arse. Au dus copilul lîngă lumină. Nici urmă de roşeaţă. 
Obrăjorul micutei era delicat şi fără cusur ca şi înainte. 

— Mare eşti Doamne! rostiră mama şi mătuşa micuţei 
cu voce tremurîndă. 

Cînd se lumină de ziuă, au dus fetița la doctoriță. 
Aceasta o văzu, o examină cu degetele după care îşi făcu 
smerită semnul crucii. 

— Este o minune! 

Şi a fost cu adevărat o minune izvorită din iubirea de 
oameni a Sfîntului Nectarie. 

Sofica tremină acum scoala primară şi este o fetiță 
drăgălaşă şi binecuvîntată. Merge des pe la mătuşa ei care 
stă pe strada Lerou nr.6 (telefon 829 475). Aceasta o 1a în 
braţe şi o sărută pe obrăjor cu multă dragoste, dar şi cu 
smerenie. Vedeţi doar, acela este locul minunii! 

Părintele Eustaţie 


Părintele Eustaţie avea în jur de optzeci şi cinci de 
ani. Era acum pensionar, dar fusese şi preot şi învăţător la 
un loc. Seara slujea vecernia în bisericuţa cu hramul Sfîntul 
Eustaţie pe care o ridicase în sătucul lui, Harakopi Kimis din 
Evia. „Rugăciunea mea voi înălța către Domnul...”, glăsuia 
preotul ducînd o mînă pe piept, deasupra epitrahilului, şi cu 
cealaltă tămîind Sfînta Masă, sfintele icoane ale Domnului 
Hristos, ale Maicii Sale şi ale sfinților zugrăviți de jur 
împrejur. Se oprea şi se închina în fața fiecărei icoane, luînd 
pentru o clipă pe chip o expresie diferită, după sfîntul pe 
care îl privea. Ai fi zis că spunea ceva la fiecare şi că fiecare 
îi spunea cîte ceva. Acum îl vedeai stînd ca un ostaş în fața 
împăratului Hristos, acum avea un aer rugător, ca de copil, 
în fața Maicii Domnului. Mai apoi, lua în privire ceva ce 
aducea a gelozie nevinovată în fața marelui sihastru al 
pustiei, Sfîntul loan Prodromul, iar lîngă el privea cu 
blîndeţe, şi rugător parcă, către Arhanghelul Domnului. 
După aceea, rînd pe rînd, trecea prin faţa fiecărui sfînt, a 
fiecărui prieten al lui Dumnezeu, şi chipul i se lumina de 
raze de nădejde. Mai apoi, se oprea în faţa unei icoane care-l 
bucura atît de mult, ca prezenţa unui prieten drag. Ai fi zis 
că dădea bună seara sfîntului din icoană şi că aştepta să i se 
răspundă, aştepta să audă din nou vocea cunoscută, blîndă, 
liniştită şi cuviincioasă: „Bună seara, părinte Eustaţie”. Şi cu 

adevărat îl cunoscuse pe sfîntul din icoană. L-a văzut şi a 
fost sub arhieria lui în Halkida, pe vremea cînd era tînăr. Şi 
astăzi părintele Eustaţie parcă mai aude cuvintele bine 
meşteşugite ale Sfintului. Şi astăzi parcă vede aievea ochii 
lui mari, albaştri şi frumoşi, cu privire îngerească. Acest 
sfint era Sfîntul Nectarie. 

Părintele Eustaţie intra apoi din nou în altar şi rostea 
pomelnice cu atitea şi atîtea suflete care îi erau ca şi copiii 
lui. Vezi bine, doar fusese şi învățător şi preot. Invăţase 
carte şi dăscălise cu poveţe mii de suflete, mii şi mii 
botezase,  miruise,  mărturisise, împărtăşise, cununase, 
blagoslovise. Şi mai erau apoi şi copiii lui, băieții şi fetele 
din Atena şi de aiurea şi copiii copiilor lui, generații de 
generații. Şi mai erau şi sufletele cunoscuţilor şi prietenilor 
adormiți alături de sufletul preotesei sale. 

Iar cînd intra in altar, bunul levit uita de el. Se găsea 
parcă şi pe pămînt şi în cer, între biserica luptătore şi cea 
triumfătoare. Cînd păşea pe podeaua altarului, cînd se afla 
parcă fără trup printre îngeri... 

Părintele Eustaţie termina mereu slujba noaptea 
tîrziu. Îşi făcea pentru o ultimă dată semnul crucii din uşa 
boltită a bisericuţei, stînd cu faţa spre altar şi, după ce-şi 
purta încă o dată privirea peste icoanele cu chipuri sfinte şi 
iubite, ieşea în curte, sub bolta cerului, în miresmele 
muntelui. „Slăvite să fie lucrurile mîinilor tale, Doamne”, îl 
mai auzeai rostind şi pornea apoi spre chiliuța lui unde 
viețuia singur ca un adevărat schimnic postitor. Doar văduva 
fiului său mai trecea pe la el şi se îngrijea de puţinele lui 
nevoi. 

Într-o dimineaţă, părintele Eustaţie tocmai terminase 
utrenia şi ieşi în curte să se bucure de lumina şi de căldura 
plăcută a soarelui. Sufletul îi era plin de pace şi de bucurie. 
Sprinten, se îndreptă spre chilie să guste ceva. Dar, dintr-o 
dată şovăi, alunecă şi căzu. Simţi în picior o durere cruntă. 
Încercă să se mişte, să se ridice, dar durerea îi străpungea ca 
un cuţit carnea şi oasele, pînă la măduva lor. „Doamne 
Atotputernic!” strigă. Încercă din nou să se mişte, dar 
durerea îl săgetă. Aşa că fu nevoit să rămînă locului. 
Durerea însă era mare şi acum îl săgeta şi cînd nu se mişca. 
Bătrînul îşi întoarse privirea spre bisericuța Sfîntului 
Eustaţie, căutînd spre icoane, chiar dacă uşa lăcaşului era 
închisă, căci duhul, în zborul lui, nu se împiedică de cele 
văzute. Şi iarăşi se opri pentru o clipă — de astă dată numai 
cu sufletul — în fața fiecărui chip sfînt din biserică şi în 
durerea lui le cerea ajutor. 

— Bună ziua părinte Eustraţie, îi păru a-i spune 
Sfîntul Nectarie. 

— Bună ziua, Sfîntul meu drag. Mă doare. Tare mă 
mai doare. Ajută-mă, Sfinte tămăduitor. 

Bietul preot a rămas jos la pămînt în dureri şi vaiete 
pînă ce a apărut văduva fiului său. 

— Ce-aţi pățit părinte, ridicati-vă. 

— Mă doare, nu pot să mă mişc. 

Femeia ceru îndată ajutor şi au venit şi l-au ridicat pe 
bunul slujitor al lui Dumnezeu şi l-au dus şi l-au aşezat în 
pat. După toate astea, s-a simţit oarecum mai bine, dar 
durerile nu încetau. 

Aşa trecu ziua. Veni apoi seara. Părintele Eustaţie 
suferea în continuare, dar cu sufletul se întoarse din nou în 
mica lui bisericuţă, unde înălță în gînd cîntări bisericeşti şi 
tămîie sfintele icoane şi le privi iarăşi schimbîndu-şi pe rînd 


16 


Iosif D. Agapitos — Sfântul Nectarie, sfântul iubirii 


expresia feței. Şi iată că din nou ajunse, chiar dacă numai cu 
gîndul, în fața sfîntului pe care-l cunoscuse în Halkida. Şi în 
ochii suferindului parcă se vedeau ca într-o oglindă ochii 
mari, frumoşi şi albaştri ai Sfîntului. 

— Mă doare, Sfinte Nectarie. Ajută-mă. 

A doua zi dis-de-dimineaţă, sosi băiatul părintelui 
din Atena împreună cu un doctor specialist. Fusese anunțat 
prin telefon despre cele întîmplate de văduva fratelui său. 
Au intrat cu toții în chilia preotului. Fiul privi chipul şi 
mîinile binecuvîntate ale tatălui său care se vedeau de sub 
aşternut. Picioarele îi erau acoperite de cuvertură. Se aplecă, 
îi luă şi-i sărută mîna dreaptă. 

— Bună-ziua, tată. Vă doare? V-am adus doctorul. 

— Bună-ziua, copilul meu. Ce mai faceţi cu toţii? 
Sunteţi bine? Nevasta ta, copiii, surorile tale? Eu mă rog 
pentru voi toți. 

— Stați mai întîi să vă vadă doctorul piciorul. 

— Să-l vadă. 

— Are o fractură gravă cu luxaţie. Trebuie transportat 
de urgenţă la Atena pentru tratament, spuse doctorul. 

— Pregătiți-vă, tată, o să vă iau cu maşina. 

— Lasă-mă aici, copile. Cum să merg eu în oraş? O să 
rămîn lîngă bisericuța mea, lîngă sfinții mei şi ei or să mă 
ajute. 

A insistat fiul cît a insistat, l-a rugat, dar nu l-a clintit din 
loc. 

— Spune surorii tale sa-mi trimită un pic de ulei din 
candelele Sfîntului Nectarie. lar tu mergi cu bine. Ai 
binecuvîntarea mea. 

A plecat omul puţin tulburat. 

— Mă iertaţi domnule doctor, dar nu e cu putinţă să-l 
conving. 

— O să sufere mult. Şi apoi, vedeţi...şi vîrsta lui 
înaintată... 

Trecu ziua, veni apoi seara iar bătrînul tot în pat 
petrecea. Şi chiar dacă trupul îi zăcea, cu gîndul intră iarăşi 
în bisericuță. Şi încă o dată se opri în faţa Sfîntului cu 
privire îngerească, de astă dată însă cu mai mult curaj. Vezi 
bine, doar se cunoşteau. 

— Sfinte Nectarie, te rog din suflet, fă-mă bine, spuse 
cu toată fiinţa lui. 

Săvărşi apoi în gînd vecernia după tot tipicul şi iată 
că-i fu adus şi uleiul sfințit pe care-l ceruse. I-l trimisese în 
aceeaşi zi fiica lui din Atena. Luă sticluţa cu mîinile lui 
preoțești, o duse cu evlavie la buze şi o sărută. Îşi descoperi 
apoi piciorul, luă puțină vată din pachețelul pe care îl avea 
de la nevasta fiului său şi vărsă puţin ulei pe ea.Apoi se 
aplecă şi făcu pe piciorul bolnav semnul Făcătoarei de Viaţă 
Cruci a Domnului intonînd: 

„Pe steaua cea nouă Și strălucitoare a Ortodoxiei, 

Pe cel ce este al Bisericii nou zid de apărare 

Cu bucurie în inimi să îl lăudăm. 

Căci slăvit fiind de lucrarea Duhului, 

Izvorăște tămăduiri ȘI har bogat. 

Pentru aceea îi strigăm: bucură-te Părinte Nectarie!” 


Sărută din nou sticluța, o dădu femeii, după care îşi 
primi modesta cină. Un somn dulce îi închise pleoapele şi o 
linişte sfîntă 1 se aşternu pe chip. A adormit şi s-a odihnit ca 
un prunc. 

Se trezi abia dimineaţă tîrziu. Primul gînd îi zbură 
spre bisericuță şi începu să intoneze încet cîntările de 
utrenie. Îşi dădu apoi aşternutul la o parte, se sculă, se spălă 
şi îşi pieptănă părul şi barba. Îşi puse apoi rasa şi camilafea 

şi păşi afară, umblă o vreme prin curte, după care deschise 
uşa bisericuţei şi intră înăuntru. Candelele ce luminau 
sfintele icoane ardeau cu flăcăriuie dulce şi liniştită. 
Părintele Eustaţie s-a oprit pentru o vreme ca un adevărat 
ostaş în fața Împăratului Iisus, apoi a zîmbit mulțumit în faţa 
Preasfintei Fecioare. Privirea i s-a rotit apoi zăbovind asupra 
chipurilor de îngeri şi de sfinţi între care văzu ochii frumoşi 
ai Sfîntului Nectarie. 

— Îţi mulțumesc mult, sfîntul meu iubit, spuse şi se 
înclină smerit. Intră apoi în Sfîntul Altar, sărută Sfînta Masă 
— tronul pămîntesc al Domnului — şi începu să vibreze cu o 
voce ce avea toate tonurile inimii lui: 

— Binecuvîntat este Dumnezeul nostru acum şi 
pururea şi în vecii vecilor... 


Şi astăzi, la cei 89 de ani ai săi, Părintele Eustaţie Antoniou 
încă mai slujeşte liturghia în bisericuţa Sfintului Eustaţie. Şi 
fie ca să slujească în veac şi în cer împreună cu sfinții lui 
iubiţi. 

În tabără 


La o mie de metri altitudine, pe un platou al 
muntelui Parnasos înconjurat de brazi tineri şi viguroşi, şi- 
au întins corturile mai bine de o sută de copii din clasele mai 
mari de gimnaziu. Urmau să petreacă douăzeci de zile acolo 
sus, între cer şi pămînt, cu dorinţa de a-şi reface sănătatea 
trupului, a sufletului şi a gîndului. Comandantul taberei, un 
tînăr robust şi educat, absolvent al Facultăţii Pantios, 
secundul său, un adolescent bine făcut, cuviincios şi 
sclipitor, absolvent al Facultăţii de Teologie a Universităţii 
Ateniene, alături de tovarăşii lor de echipă — studenți la 
diferite facultăţi — erau tocmai ceea ce trebuia pentru ca totul 
să meargă bine. 

Încă din prima zi, copiii s-au împărţit pe grupe, au 
ridicat corturile şi au făcut tot ce era necesar pentru viețuirea 
în tabără. La venirea serii, obosiţi dar bucuroşi, se adunară 
cu toții pentru rugăciune dinaintea fața Stăpînului Vieţii, 
înălțînd imnuri de slavă pe care vîntul le lua şi le ducea spre 
cer, unindu-l parcă cu pămîmtul. 

A doua zi de dimineaţă a începu programul: trezire, 
gimnastică, studiu hagiografic, băuturi calde, roboteli, joc, 
cîntec. Erau un stup vesel şi bine organizat ce zumzăia toată 
ziua. 


XXX 


Cîntecele şi veselia au fură însă retezate de o 
întîmplare ce se petrecu într-o după-amiază. 

— Piciorul meu! Ah, piciorul meu! începu să strige 
unul dintre copii. 

Jocul se opri brusc. Copiii alergară pînă la el. 
Ajunseră de îndată acolo şi şeful taberei împreună cu 
secundul său. Căzut la pămînt, copilul striga: 

— Piciorul meu! şi arăta mereu partea de jos a 
piciorului, lîngă gleznă. 

Între timp se adunară cu toţii în jurul copilului căzut. 
Piciorul se tot umfla. L-au ridicat cu atenţie şi l-au dus la 
punctul sanitar. Dar durerea nu se oprea şi copilul striga 
întruna. Strigătele i se auzeau pînă la sala de mese unde 
copiii mîncau fără să scoată o vorbă. Comandantul taberei şi 
secundul său discutau în şoaptă: 

— Şi nici măcar nu avem maşina astăzi. Să-l coborîm 
pînă în oraş pe targă este foarte greu. Să coborîm noi să 
aducem un medic, iarăşi nu e uşor la ora asta. 

— Poate o să se liniştească mai tîrziu... 

Cina se sfirşi iar copiii se îndreptară tăcuţi spre 
corturi ca să se pregătească de culcare. Dar bolnavul suferea 
în continuare şi strigătele sale umpleau liniştea nopții. 

— Bietul de el, atît de mult suferă. Ce să facem? 
Trebuie să facem ceva. 

Secundului îi veni atunci o idee. 

— Comandante, eu am în cort o sticluță cu ulei de la 
candela Sfîntului Nectarie. Mă duc s-o aduc. 

S-a dus ca un fulger şi s-a întors ca un înger, ţinînd 
cu smerenei sticluța în mînă. Au pornit fără altă vorbă spre 
punctul sanitar. Copilul se zbătea în pat ca fiara încolțită şi 
plîngea de durere. Şeful lui de grupă şi alți doi colegi stăteau 
lîngă el. 

— Haideţi să ne rugăm, spuse comandantul. 

Au îngenunchiat cu toții în jurul patului rugînd din 
adîncul sufletultui pe Împăratul Slavei să le trimită ajutorul 
Său. Mai apoi secundul se ridică şi dădu la o parte cu atenție 
cearşaful ce acoperea picioarele suferindului. 

— Ah, piciorul meu! ţipă copilul. 

Şi avea dreptate să strige, căci piciorul îi era umflat — 
aproape diform — şi învineţit. Secundul puse puţin ulei pe o 
bucată de vată, se aplecă cu smerenie şi făcu cu pe piciorul 
umflat semnul dătătoarei de viaţă Cruci a Domnului. 

O, Doamne! Ce-a fost asta? Îndată ce uleiul atinse 
piciorul bolnav cu semnul Sfintei Cruci, chipul copilului se 
lumină. 

— S-a oprit durerea! spuse minunat. 

Ceilalți şi-au ridicat ochii spre cer şi au ieşit în 
tăcere. Clopotul bătea chemînd la rugăciunea de seară. 

O sută de copii stăteau acum dinaintea lui Iisus cel 
răstignit înălțînd în liniştea serii, cu o singură inimă şi un 
singur suflet, imnuri de slavă şi de mulțumire pe care vîntul 
înmiresmat le ducea pînă la tronul lui Dumnezeu. Apoi, unul 
căte unul, copiii au început să se retragă. Într-un târziu, doar 
două umbre, doi slujitori ai lui Dumnezeu, zăboveau încă la 
lumina lunii în fața lemnului Sfintei Cruci. Erau 
comandantul taberei şi secundul său. Tîrziu în noapte, după 
ce şi-au terminat rugăciunea, s-au întors plini de emoție la 
corturile lor. Au trecut mai întîi pe la cortul unde se găsea 
punctul sanitar, l-au deschis şi au luminat cu lanterna chipul 
copilului. Dormea liniştit, cu un zîmbet care parcă îi juca pe 
chip. O linişte sfîntă domnea în întreaga tabără. 

În cele din urmă cei doi au ajuns la corturile lor. 

— Hristos Dumnezeu să fie cu noi. 

Şi-au strîns mîinile şi apoi au adormit. 

Dis-de-dimineaţă, clopotul începu să bată vesel, dînd 
în tabără tonul vieţii. Au sărit cu toții din pat sprinteni ca 
nişte cerbi. Alături de ei se afla şi copilul ce fusese bolnav. 
Piciorul său se găsea acum în stare normală. Nici urmă de 
durere sau de rană! 

— „Pe Tine Te lăudăm, pe Tine Te binecuvîntăm, Ție 
Îţi mulţumim Doamne...” intonau acum copiii în paraclisul 
improvizat al taberei iar fețele lor vesele străluceau în razele 
soarelui de dimineaţă. 

39299593929929959399929939352 
Adresa secundului: Konstantinos Christidis, Pentelis 2 — 
Atena 115 

Mica croitoreasă 


Kiki Tsakalakis se pregătea să devină croitoreasă. 
Săracă, dar harnică, se chinuia să înveţe meserie ca să aibă 
din ce trăi. De altfel, era şi o fată cuminte şi-şi vedea de 
lucrul ei. Se gîndea că peste puţin timp o să termine şcoala 
şi o să ajungă o croitoreasă bună, cu stil elegant şi cu vorbă 
dulce. Şi astfel o să aibă mult se lucru. Gîndind aşa, pleca de 
acasă cu zîmbetul pe buze şi tot astfel se întorcea. 

— Nu peste mult timp n-o să mai trebuiască să mai 
munceşti atît, spunea ea tatălui ei. Şi tu, mamă, ce mîndră o 
să fii! O să ai croitoreasă în casă. 


Dar într-o zi, mergînd Kiki la băcan să facă 

cumpărături, se lovi din neatenție la picior cu o bucată de 
fier dintr-un chepeng. Fierul îi rupse carnea şi îi sparse 
venele provocînd hemoragie. A fost îngrijită după cum se 
obişnuieşte în astfel de cazuri, fără să fie dusă la spital, iar 
ea şi-a văzut în continuare de munca ei. După o vreme, rana 
s-a închis şi toată povestea a fost uitată cu desăvîrşire. 
Dar microbul a rămas în ea. Nu peste mult timp piciorul a 
început să se umfle şi să se tot umfle. Deja nu mai putea să 
păşească. Avea temperatură în jur de 40 de grade. Frisoane! 
Ai ei se neliniştiră. Au dus-o în grabă la Policlinica Atenei 
unde a fost consultată imediat de medic. 

— Unde locuiţi? întrebă acesta înfuriat. 

— În Peristeri... răspunseră părinşii fără să înţeleagă. 

— Trebuie imediat să tăiem piciorul ca să salvăm 
fata! 

— Nu, nu! spuse ea în ameţeala febrei. Cum o să 
lucrez fără picior? Cum o să trăiesc? 

Doctorul a vorbit cu părinții între patru ochi. Le-a 
spus alarmat că fata o să se prăpădească foarte repede. 
Aceştia, îndureraţi, au acceptat să-i fie tăiat piciorul. Ce să 
facă oamenii... Chiar de-ar rămîne cu un singur picior. Doar 
n-o să lase sa moară un copil de paisprezece ani. O să 
muncească şi ea cît o putea. Şi chiar de n-ar mai munci 
deloc. Se putea să şovăie? 

Dar Kiki nu se lăsa nici de cum convinsă. 

— Mai bine mor, spunea ea în chinurile febrei. 

Şi astfel trecură ore în şir. Febra îi ardea ochii şi 
gîndurile. Mintea deja i se tulburase. Nu mai înțelegea ce se 
întîmpla în jurul ei. 

Nenorocirea a fost aflată de îndată de către prietenele 
ei. Toate s-au amărit foarte tare — şi erau multe. Deja parcă 
le sunau în urechi clopotele îndoliate. 

— Moare Kiki! Biata fată. Şi era atît de bună. 

Au alergat la soţia respectatului părinte Anghelos 
Nisiotis, care era preot paroh la biserica Izvorul Tămăduirii 
din Atena, altădată secretar al Sfîntului Nectarie. 

— Doamnă Panagoula, moare Kiki!... 

— Sfinte Doamne! E în floarea tinereții. Sfinte 
Nectarie, ajută-ne! exclamă şi se îndreptă spre icoane. Luă o 
sticluţă cu ulei de la candela Sfintului şi o dădu uneia dintre 
fete. 

— M-am învrednicit să văd multe minuni ale Sfîntului 
Nectarie. Să ne rugăm Părintelui milostiv să o vindece şi pe 
Kiki. Dumnezeu este atotputernic. 


25 


Iosif D. Agapitos — Sfântul Nectarie, sfântul iubirii 


Fetele luară cu evlavie sticluţa şi se duseră spre clinică. 
Kiki ardea. 

— Kiki, ţi-am adus ulei de la Sfîntul Nectarie, 
făcătorul de minuni. Hai Kiki să facem semnul crucii pe 
picior. Cu toții o să ne rugăm. O să te faci bine! 

O fi auzit... n-o fi auzit... o fi înțeles...? Totuşi a 
întins mîna, a luat sticluța şi a vărsat-o peste cearşaf şi a 
căzut din nou în agonie. 


A doua zi după-amiază, profesoara de religie a lui 
Kiki se îndrepta păşind cu greu spre policlinică. Un nor de 
gînduri negre îi întuneca mintea. Îl iubea pe Dumnezeu — de 
asta se şi făcuse profesoară de religie. Dar era şi ea om iar 
piatra grea a morții îi strivea credinţa. Cine ar mai putea să 
ridice şi să arunce departe această piatră? 

Cu inimă grea şi cu ochii tulburaţi de lacrimi, se 
apropie de clinică. Ajunse în faţa clădiri ce ascundea atîta 
durere. Undeva înăuntru se găsea şi Kiki. Cel mai sigur că 
nu mai trăieşte... Aşa prevăzuse doctorul. Nu le-a ascuns 
nimic. Era clar ca lumina zilei. Şi lacrimile îi acopereau 
ochii. Tulburată cum era, zări îndreptîndu-se spre ea trei 
fete. I se părură cunoscute după statură, îmbrăcăminte şi 
după mers. Numai de nu s-ar îndrepta spre ea!... De s-ar 
duce mai întîi la celelalte să le spună nenorocirea. Numai de 
şi-ar schimba drumul... 

Dar cele trei fete se apropiau şi se îndreptau direct 
spre ea. 

— O, Doamne, cum o să stea să le asculte... 

Fetele se apropiau din ce în ce mai mult, dar mersul 
lor i se părea vesel şi vioi. Ciudat... Îşi şterse lacrimile. Se 


26 


Iosif D. Agapitos — Sfântul Nectarie, sfântul iubirii 


mai dezmetici. Fetele se apropiară şi mai mult. Dar ce-i 
văzură ochii? Era oare adevărat? Cele trei fete erau elevele 
sale şi veneau vioaie şi vesele, iar cea din mijloc era... să fie 
adevărat, Doamne? Se mai petrec şi astăzi minuni ca în 
vremurile apostolice? Cea din mijloc era Kiki!... 

Cine ar putea să descrie scena ce a urmat? Eleva şi 
profesoara au alergat una spre cealaltă, s-au îmbrățișat şi aşa 
au mers tot drumul plîngînd. Erau aşadar adevărate şi 
trăitoare lecțiile Şcolii de Religie! Trăieşte Dumnezeu! Se 
află printre noi! 


Kiki trăieşte şi este sănătoasă şi de ani mulți este o 
croitoreasă bună (poate vreţi cumva, dragele mele cititoare, 
să vă coase o rochie?). Şi dacă vreodată se întîmplă să scadă 
din credință precum odinioară Petru, atunci o ia puţin 
durerea de picior şi-i spune: adu-ţi aminte! De la moarte te-a 
scos Dumnezeu. Fruntea sus şi tot înainte! 

Erou şi sfînt 


Părintele Dionisie era potrivit de înălțime, blînd, 
netulburat şi cu ochii calzi. Fusese egumen la Mănăstirea 
Kalloniei în vremurile acelea cînd armatele duşmane au 
umplut Grecia. Cîţiva soldaţi aliați au cerut refugiu în 
mănăstirea lui. Le-a deschis şi i-a salvat de la moarte. Dar 
cineva l-a denunțat. Şi astfel, el a fost cel care a avut soarta 
care i-ar fi aşteptat pe soldaţi. L-au bătut, l-au schingiuit, dar 
n-au scos nici un cuvînt de la el despre fugari. L-au legat şi 
l-au trimis în lagărul de concentrare din Salonic. Acolo se 
aflau întemnițați mii de deţinuţi. Erau socotiți animale şi nu 
oameni. Învălmăseală. Mizerie. Foame. Chinuri. Amenin- 
țări. Deznădejde. Teamă. Cu aceste rele trebuia să se lupte 
egumenul, ca monah ce era, ca om dăruit lui Dumnezeu şi 
iubirii de aproapele. Se apucă să muncească sistematic şi 
fără multe vorbe. Reuşi mai întîi să domolească foamea 
oamenilor. De la centrul creştin al Bisericii Sfinta Sofia 
începură să fi e trimise spre lagărul Pavlos Melas cărucioare 
încărcate cu alimente. Iar părintele Dionisie lua şi împărțea 
pîini rotunde şi alimente, întărind astfel trupurile deţinuţilor. 
Dar se îngrijea deopotrivă şi de sufletele lor prin iubire şi 
purtare de grijă, prin nesfîrşite nevoinţe şi prin jertfe. Puțin 
cîte puţin, a cîştigat sufletele tuturor. În acel loc al chinului, 
deţinuţii îl simțeau ca pe un adevărat părinte, trimis de 
Dumnezeu printre ei, iar durerea sufletească li se alina 
numai vazindu-l acolo. 

Dar duşmanii pregăteau să-i trimită pe deținuți şi mai 
adînc în iad. Începură să-i înghesuiască în maşini ca pe nişte 
oi. 

Şeful lagărului îl chemă pe părintele Dionisie în biroul său. 

— Spune-i că e liber, îi zise printr-un traducător. Dacă 
vrea, poate pleca chiar astăzi, acum. 

— Spuneţi, vă rog, răspunse acesta imediat şi fără nici 
o ezitare, ca nu pot să las oamenii singuri. O să merg cu ei. 

— Atunci urcă în maşină, spuse mirat ofițerul. 

Înghesuit în maşini sau în vagoane de vite, bunul 
păstor, a rămas în mijlocul turmei sale, fiind dus pînă în 
Germania. Era flămînd, însetat, nedormit, căci nemţii îi 
ținuseră în condiții umilitoare pentru fiinţa umană. Ce a 
suferit acolo împreună cu ceilalți deținuți, a descris el însuşi 
în jurnalul său pe care l-a publicat sub formă de carte cu 
titlul MARTIRI (MARTYRES). Nu se vor prezenta aici 
aceste fapte. 

Dar s-a prăbuşit Germania şi s-au întors 
supraviețuitorii. Ajunse şi părintele Dionisie la Atena. Dar 
om, preot era, sau arătare? Un schelet cu niscaiva piele 
acoperită de un veşmînt vechi. Era o adevărată fantomă. 

S-a dus pe la cunoscuții săi. Aceştia îi purtară de 
grijă, îl hrăniră, îi dădură să bea, dar nu-şi revenea. L-au dus 
la doctor. A fost internat în spital unde i s-au făcut analize. 
Era fără leac. Avea ciroză pe lîngă multe alte boli. A căzut 
din lac în puț. Ochii adînciţi în orbite i se micşorau pe zi ce 
trecea. În cele din urmă s-au tulburat de tot. Priveau numai 
în jos. Într-o zi se apropie de el o soră medicală. 

— Părinte, am eu o plantă pe care, dacă o luaţi, vă 
faceţi bine. Dar să nu afle doctorii, că-mi pierd slujba. 

Călugărul stătea la îndoială. Respecta ştiinţa. Dar 
doctorii sunt şi ei oameni care învaţă, îşi dau silința şi o scot 
la capăt, dar se mai şi înşeală. Şi oare nu sunt atîtea exemple 
care să întărească acest adevăr? Nu dădeau pînă mai ieri 

medicamente care erau considerate „miraculoase” şi care 
astăzi sunt interzise? 

Stătea la îndoială omul. Ce să facă? Să o ia... să nu o 
ia?... O să-l facă bine sau o sa-l ducă mai repede la moarte? 

— Sfinte Nectarie, prietene al suferinzilor, ce să mă 
fac? Să o iau sau nu? 

A repetat rugăciunea de mai multe ori şi spre seară, 
cum privea spre hol prin uşa deschisă, îl văzu pe Sfintul 
Nectarie făcîndu-i semn din cap: 

— Da, da, ia-o. 

Părintele Dionisie a luat astfel planta surorii 
medicale cu o încredere nezdruncinată. Peste puţine zile îţi 
reveni în fire. I se făcu foame. Mîncă iar apoi se sculă din 
pat şi merse. 

— Minune adevărată! spuseră medicii. 

Şi aşa a luat biletul de ieşire din spital şi a plecat slăvind pe 
Dumnezeu. Şi din acea zi l-a iubit şi l-a cinstit pe Sfîntul 
Nectarie pînă la moarte, încă 25 de ani încheiați. 

Eroul acestor întămplări este Sfîntul Mitropolit din 
Trikki şi Stagon, Dionisie, care s-a dus spre întîlnire cu 
Sfîntul Nectarie în timpul din urmă răpus de o altă boală — 
fiecare om este odată trimis pe lumea cealaltă de o boală. 

Dar n-o să întîrzie, presimt eu, să trimită oamenilor 
pe care atît i-a iubit ajutorul lui Dumnezeu prin rugăcuinile 
sale neîncetate. O sută cincizeci de mii de oameni au fost la 
înmormîntarea lui. Treizeci de mitropoliți, sute de preoți şi 
însuşi Patriarhul. A fost o înmormîntare nemaivăzută în 
istoria Greciei. 


Această întîmplare ne-a fost oferită de către Preafericitul 
Ieronim, 
Arhiepiscop al Atenei şi al întregii Elade. 

Meşterul olar 


De trei ani încheiați, domnul Zannis suferea de 
rinichiul stîng. Doctori, medicamente, raze, controale peste 
controale... O pietricică cît lintea îl tot chinuia. S-a tratat cu 
medicamente şi cu felurite leacuri băbeşti, s-a chinuit cît s-a 
chinuit şi, cu multă răbdare şi luptă, în cele din urmă piatra 
s-a dizolvat iar omul s-a liniştit pentru un timp. 

Dar într-o noapte, din nou îl trezi o durere puternică. 
De astă dată îl durea rinichiul drept. S-a zvîrcolit în pat pînă 
dimineaţă. Îşi muşca buzele de durere şi-i venea să plîngă — 
ditamai bărbatul — de răul cuțitului pe care-l simţea înfipt în 
partea dreaptă. Pentru că durerea nu înceta, imediat cum s-a 
făcut ziuă ai lui l-au dus la clinica Sotirios, ce se găsea pe 
strada Marni în Atena. l-au făcut o radiografie şi au 
descoperit că avea la rinichiul drept o piatră de mărimea 
fasolei. Era într-o zi de luni. 

— A ajuns la noi prea tîrziu, nu se mai vindecă. O să- 
| doară tare. Aşa că o sa-i facem o mică operaţie să scoatem 
piatra, spuse medicul chirurg, domnul Kafiatsas, soției 
bolnavului, doamna Haricleea. 

— O mică operație? Despre ce mică operație 
vorbeşte doctorul? Mai degrabă zi-i operaţie în toată regula. 

Doamna Haricleea şi fiica ei, Maria, au intrat la 
griji. Ai fi zis că deja vedeau bisturiul spintecînd pîntecele 
bolnavului şi parcă le şi lua cu amețeală. Şi apoi, cum o să 
meargă operația? Şi dacă or să se ivească complicații? Şi cît 


31 


Iosif D. Agapitos — Sfântul Nectarie, sfântul iubirii 


timp o să treacă pînă cînd o să înceapă omul din nou să 
muncească? 

— Doamne, ajută-ne! 

Iar în gîndul lor se ivi limpede un plan: 

— Mamă, o să luăm uleiul Sfîntului Nectarie de la 
domnul Theodoridis şi o să vărsăm sticluţa în ceaiul de pir. 
Tu o să mergi la clinică să i-l dai să-l bea şi eu o să merg la 
lucru, dar amîndouă o să ne rugăm toată ziua. Cu rugăciune 
stăruitoare şi neîntreruptă. 

Astfel s-au înțeles şi plecă fiecare la treburile sale. 
Acestea s-au petrecut marţi, la o zi după internare. Femeia 
se duse apoi şi îi dădu soţului său ceaiul de pir cu uleiul 
Sfîntului în el. 

— Fă-i cruce de trei ori cu uleiul peste rinichi, mamă, 
i-a spus prin telefon Maria, şi rămîne cum am vorbit. 

Şi Maria lucra la centrala telefonică şi se ruga în 
pauzele de cîteva secunde pe care le avea. La prînz, se aşeză 
să se odihnească în fotoliul din birou, avînd mereu 
rugăciunea pe buze. La un moment dat, i se păru că a furat-o 
somnul. Deodată, o mînă o atinse pe umărul stîng şi o voce 
părintească şi cuviincioasă de bărbat îi spuse: „Nu-ţi fă griji, 
copila mea, tatăl tău se va face bine în curînd”. Maria sări ca 
arsă din fotoliu. Nici un bărbat nu se afla în birou. Era doar 
o colegă de-a ei care lucra la panou. 

Zilele de marţi şi miercuri trecură cu rugăciunea 
îndoită a mamei şi a fiicei sale. Joi dimineaţă, bolnavului i 
se făcu radiografie, iar seara doctorul o chemă pe doamna 
Haricleea şi îi spuse: 

— Ciudat, piatra nu-i nicăieri! Mă mir. Să aveţi 
bunătatea să... 

— Doamne Sfinte! spuse doamna  Haricleea 
emoţionată. În două zile s-a dus piatra pe care numai „0 

mică operaţie” ar fi scos-o!... Dumnezeu a făcut minunea 
prin Sfîntul Nectarie. 

A doua zi, domnul Zannis s-a întors acasă şi de 
atunci — au trecut deja patru ani — lucrează normal şi fără 
nici o supărare. 

O mamă şi o fiică au deschis Cerul şi au primit mila 
Lui. Încă o familie slăveşte sfîntul Nume al lui Dumnezeu. 


Vreţi adresa? 

Doamna Haricleea Z. Kalogirou 
Agiou Athanasiou 15 — Amarous1on 
Atena, Grecia 

Sub tăişul cuțitului 


Chiar din primul moment în care a simţit greutatea 
mlădiţei ce creştea în ea, doamna Vlahakis începu să-i 
vorbească. Avea să fie pentru prima oară mamă, adică o 
adevărată împărăteasă a lumii. 

—  Binecuvîntarea mea, copilaşul meu! Da, vii, 
vlăstăraşul meu? Încet, încet şi cu grijă, căci eşti încă mic şi 
plăpînd... Să vezi ce-ţi pregătesc şi eu: hăinuţe de puf, pătuț 
din lemn de măr, păturele din cea mai bună lînă, cerşăfele de 
mătase. Aşa frumos să te aşez, aşa mînuţele, aşa picioruşele, 
uite şi năsucul, uite stomăcelul... Cred ca ţi-e foame. Vino 
la mine în brațe! Aşa micuțul meu, ia lăptişor de la 
mămica... Simţea cu toată ființa ei desfătarea de a purta în 
trupul ei încă o viaţă. 

Luni la rînd, l-a vegheat în căsuţa lui de carne. Luni 
la rînd, i-a vorbit. I-a cîntat mii de cîntece. De nenumărate 
ori s-a jucat cu el. Şi cu cît i se apropia sorocul, cu atît mai 
mare îi era bucuria. Într-atît, încît îi strălucea chipul. Îl 
mîngîia duios, pe deasupra rochiei, şi privea iar şi iar micuța 
lui zestre. A cumpărat cel mai frumos pătuţ din piaţă şi l-a 
aşezat lîngă patul ei. L-a aranjat frumos, frumos. Şi oriunde 
s-ar fi aflat mama în casă, ar fi auzit plînsetul odorului său. 
Ce fericire! 


Intră în luna a noua. Ajunse la mijlocul ei. De acum, 
se apropia luna a zecea. Au dus-o la clinică, pentru că se 

împlinise sorocul. Termenul deja trecuse, dar nu dădea nici 
un semn de naştere. Sufletul i se înnegură. Doctorii erau din 
ce în ce mai neliniştiți... Dar ce simți mamoşul, cu mîinile 
sale pricepute? Copilul era aşezat invers, cu picioruşele 
înainte! Înspăimîntător! Dădu dispoziţie să se pregătească 
sala de operaţie. 

— O să-i facem astă seară cezariană, şi apoi vom 

vedea ce se mai întîmplă, spuse acesta. 
Vestea ajunse pînă la familia domnului Nisiotis, care era 
funcționar al filialei centrale a Băncii Greciei. Om evlavios, 
acesta îl iubea mult pe Sfîntul Nectarie, într-atît încît îl 
privea ca pe un membru al familiei sale. Nu de puţine ori, el 
şi ai lui i-au simţit ajutorul. 

— Doamna Vlahakis are necazuri, îi spuse domnul 
Nisiotis soției lui. Au s-o taie. Biata de ea... şi a făcut atît de 
mult bine... 

— Doamne Sfinte! au exclamat soția şi fiul său. 
Domnul Nisiotis luă o iconiţă a Sfîntului Nectarie, o puse cu 
evlavie în buzunar, şi se îndreptă spre clinica unde se afla 
doamna Vahakis. O găsi foarte supărată. Biata femeie aflase 
ce se întîmpla în trupul ei şi deja parcă vedea aievea cuțitul 
deasupra ei. Tremura de frică, închipuindu-şi bisturiul 
intrîndu-i în carne şi tăind-o pînă în măruntaie... Şi dacă o să 
ajungă pînă la trupuşorul fraged al copilului şi o să-l 
rănească?!... O, Doamne, ce nenorocire! Sufletul îi ardea în 
chinuri asemenea cu cele ale iadului, însă în trup nu simţea 
nici o durere de naștere. 

Aşa o găsi domnul Nisiotis cînd intră în salonul ei. 
Se apropie de ea, o salută, după care scoase cu evlavie din 
buzunar icoana Sfîntului Nectarie, pe care o luase de acasă, 
ŞI o aşeză pe noptieră. 

— Mă doare! strigă femeia de îndată ce icoana atinse 
noptiera. Mă doare! 

Domnul Nisiotis rămase ca trăsnit. Înţelesese! Îşi 
făcu cruce, după care se retrase din salon. 

— Sfinte Nectarie... îngînă numai, tremurînd de 
emoție. 

Imediat au dus-o pe femeie în sala de operaţie. 
Bisturiele luceau amenințătoare lîngă ea, dar nu a fost 
nevoie de ele. Peste puţină vreme, copilul se năştea normal. 
Uite-i căpşorul... uite-i şi fruntea micuță, năsucul, obrăjorii, 
gătuțul, pieptişorul, burtica şi picioruşele. Uite băieţelul! De 
îndată răsună în urechile mamei plînsetul copilaşului ei, care 
i se păru ca un imn de slava cîntat de mii de îngeri! Slava 
Ție Atotputernice Doamne! 

Doctorul a urmărit mut de uimire minunea ce se 
petrecuse. Plin de emoție, ieşi apoi din sala de operație. 

— Nu mă înşeală pe mine mîinile, domnule Nisiotis, 
spuse acesta. De mii de ori am întîlnit asemenea cazuri. 
Copilaşul era aşezat invers! Ceva s-a petrecut aici, în clinica 
mea! 

Haideţi cu mine, îi răspunse domnul Nisiotis. 

Se duseră amîndoi în salonul proaspetei mame. Pe 
noptiera ei se afla icoana Sfîntului, care atît de mult iubeşte 
oamenii, încît rîu de minuni izvorăşte din mila lui cea mare. 
Amîndoi au privit îndelung icoana, fără să scoată o vorbă. 
Ce puteau oare să mai spună?... 

Slăvit să fie Domnul întru sfinţii Săi! 

Polițistul 


Domnul Alekos Lihnos era polițist. Binevoitor şi 
serviabil, dar şi cu un aer serios, dădea în fiecare dimineață 
dispoziţii forțelor ce se aflau în subordinea sa. Era o bucurie 
să-l auzi vorbind. Avea o voce frumoasă şi cristalină. 

Într-o zi, însă, parcă se simţi o schimbare în vocea 
lui. Ceva ca o mică strînsoare parcă îl împiedica să 
vorbească. Pe zi ce trecea, gîtul i se închidea iar vocea i se 
auzea din ce în ce mai stins. Bietul om se nelinişti. Deja era 
ceva serios. Se duse la doctor, iar acesta îl examină şi-l 
trimise de urgență la Spitalul Crucii Roşii din Atena — ceva 
grav trebuie să-i fi găsit doctorul, ceva care depăşea 
mijloacele sale. Cînd a ajuns la spital, doctorul Ianovici i-a 
descoperit o tumoare la gît. 

— Domnule Lihnos, trebuie sa va operăm, să scoatem 
tumoarea. 

Operaţie de cancer la gît! Toată familia s-a tulburat. 
Vai, Doamne, operaţie de cancer la gît... Se strînseră cu toții 
acasă şi începură să se roage lui Dumnezeu, de la care de 
multe ori primiseră ajutor, după care au hotărît să meargă la 
un chirurg faimos care taie cancerul cu cuțitul Sfîntului Duh 
— la Sfîntul Nectarie. Pornră spre Pireu, de unde au luat 
vaporul ce mergea la Eghina. În două ore au ajuns la 
mănăstire. S-au dus şi s-au închinat la moaştele Sfîntului 
care îi privea blînd din icoană, după care au mers la Sfînta 
Liturghie. S-au rugat cu toţii cu evlavie pentru ca Sfîntul 
Nectarie să dăruiască sănătate. După slujbă, se apropiară să 
sărute sfînta raclă. I-au deschis portița şi în acel moment de 

la sfintele moaşte a ieşit ca o boare fină. S-au cutremurat de 
emoție. 

— Minune! au strigat cei de faţă. 

Era o minune. Sfîntul Nectarie era printre ei. S-au 
apropiat şi au sărutat sfinta raclă cu buze tremurînde. Apoi 
au plecat plini de emoție. O linişte sfîntă şi dulce le inundase 
sufletul şi trupul, le înfrumusețase chipul şi le făcuse mersul 
sprinten. Au ieşit din mănăstire şi au plecat spre port. Toate 
în jur şi înăuntrul lor erau frumoase. O adevărată închipuire 
a Raiului. Au intrat apoi în vapor care, ca o lebădă albă ce 
străpungea apele albastre, i-a dus înapoi la Pireu. 

Şi cancerul? Unde-i cancerul? Nici urmă de el. Abia 
la Pireu emoția le-a slobozit limbile. 

— Binecuvântat să fie Domnul întru sfinții Lui! a spus 
atunci polițistul cu voce frumoasă, curată, cristalină, ca şi 
mai înainte. Tumoarea dispăruse. Cînd însă anume sau cum, 
numai Dumnezeu ştie. 

În toată Şcoala de Ofiţeri, unde să tot fi fost aliniaţi 
sub cerul liber trei-cinci sute se bărbaţi ca brazii, răsuna 
acum din nou vocea puternică şi impunătoare a polițistului, 
ca o voce de arhanghel: 

— Atenţiune! Privirea către răsărit! Descoperiţi-vă 
capetele! 

Vreţi să-l ascultați vorbind şi dumneavoastră, iubiții 
mei cititori? Locuieşte pe strada Eghinis 81, Kipseli, Atena 
811. Numărul său de telefon este 834 672. 

Incă una din minunile fără de număr 


Din firea mea, sînt un om paşnic, mereu mulțumit, 
vesel şi bine dispus. Mereu văd partea bună a lucrurilor. Cu 
alte cuvinte, sînt un om fericit. Însă o indispoziţie puternică, 
o lipsă de chef pentru orice, necazul şi tulburarea mă 
transformaseră de la o vreme în alt om. Devenisem ciudat, 
nu mai aveam loc nicăieri şi nimic nu-mi mai plăcea. Mă 
culcam şi mă trezeam tulburat, eu care o duceam mai înainte 
ca în sînul lui Avram. Nici copiii mei, pe care îi ador, nu mă 
mai mulțumeau. Înspăimîntător lucru! 

În acest iad mă găseam cu mai bine de cinci ani în 
urmă. Imi lăsasem baltă şi biroul şi munca şi tot. Mă 
întunecasem la suflet. Somnul nu se mai prindea de mine. 
Doctorii nu mă ajutau cu nimic. 

Într-o după-amiază, răul ajunse la culme. Eram 
foarte tulburat şi mă zvîrcoleam în pat. 

— Ce-o să se aleagă de mine, Doamne? am strigat. Ai milă! 
Şi atunci îmi veni o idee. Am sărit în picioare, am deschis 
dulapul, am luat sticluţa cu mir de la Sfintul Nectarie şi m- 
am rugat din toate puterile mele, plîngînd ca un copil. 

— Ai milă de mine, Sfinte Nectarie, ai milă de mine! 

Într-un impuls aproape nefiresc, mi-am desfăcut 
nasturii de la bluza de pijama, mi-am dezgolit pieptul, care 
parcă era zdrobit de o piatră, şi mi-am făcut semnul crucii cu 
mirul, de sus pînă jos şi de la dreapta la stînga. Şi atunci, 
iubiții mei, atunci piatra a dispărut fără urmă. Am tras adînc 
aer în piept, simțind o uşurare nemaivăzută. Am făcut cruce 
şi a doua şi a treia oară. Aceeaşi stare de bine. M-am liniştit 

complet. Ai fi zis că m-ar fi atins o adiere dulce şi stropi 
răcoritori de apă mi-au luat greutatea din suflet. 

— Îţi mulţumesc Doamne, am spus din adîncul 
sufletului meu. Îţi mulţumesc Sfinte Nectarie. Dă-mi acum 
şi un pic de somn. Şi m-am întins în pat. La rădăcinele 
firelor de păr simţeam acum o mînă sfîntă cum mă mîngîia 
blînd. Şi eram singur în cameră! 

— Îți mulțumesc mult, foarte mult, Sfinte, am spus 
ridicînd capul şi zîmbind, după care am adormit. M-a 
cuprins somnul şi am visat că eram într-o biserică în 
sărbătoare şi acolo era multă lume evlavioasă. M-am trezit 
mulțumit şi m-am uitat la ceas. Dormisem două ore întregi! 

— Încă un pic Sfinte, l-am rugat. 

Eram însetat de somn şi de linişte. Imediat am 
adormit din nou. Cînd m-am trezit, era aproape seară. M-am 
sculat, m-am îmbrăcat şi m-am îndreptat spre birou. Ce 
frumoase mi se păreau acum toate în calea mea, in maşină, 
în piață, în birou, peste tot. Eram un alt om, un cu totul alt 
om! Aveam din nou sufletul şi cheful unui copil. Şi aşa sînt 
pînă astăzi, cinste şi închinăciune lui Dumnezeu şi Sfîntului 
Nectarie! 

Mereu îi mulțumesc Sfîntului Nectarie, pe care îl 
iubesc şi îl cinstesc, şi mereu vorbesc despre el. Din această 
dragoste pe care i-o port, am scris această cărțulie mică, dar 
plină de adevăr şi de date exacte (deşi volume întregi se pot 
scrie despre minunile acestui sfînt). M-am străduit astfel să 
dăruiesc fraților mei o picătură, ca un crin binemirositor din 
grădinile binecuvîntate ale Raiului, doar o picătură a harului 
dumnezeiesc, o rază de lumină sfîntă şi binefăcătoare din 
soarele Sfintei Slave. 

ANEXA 1 


VINDECAREA MINUNATĂ A UNUI 
PARALIZAT: STAVROS KALKANDIS 


Istoria ce urmează nu este o nuvelă scrisă bine, pe 
care a născocit-o fantezia unui visător, nici o poveste pentru 
copii mici şi nici o creație artificială care serveşte vreun 
scop dinainte stabilit. Este adevărată, istoria mea personală, 
istoria vieții mele, a unei vieți care, în decursul ei, a trecut 
prin multe stadii de suferință, prin multe lupte şi zbuciumuri 
sufleteşti, pînă cînd a ajuns să găsească adevăratul ei sens şi 
adevărata ei dezvoltare, care au condus-o aproape de 
Dumnezeu. 

Războiul din 1940-41 m-a găsit tînăr, în vîrstă de 20 
de ani, şi l-am servit în aviația de război. În aprilie 1941, în 
timpul misiunii, o schiţă de obuz, lovindu-mă la ceafă, mi-a 
rupt măduva coloanei vertebrale şi mi-a provocat o 
hemoragie, avînd ca rezultat o uşoară paralizie a membrelor 
inferioare, adică paraplegie. 

A venit după aceea ocupația germană şi, deoarece 
starea mea începuse să se amelioreze încet, încet, am plecat 
în Orientul Mijlociu ca ofiţer. Acolo am avut nenorocirea să 
mă lovesc din nou la ceafă, ceea ce a adus înrăutățirea 
situație mele. 

După ce s-a sfîrşit al doilea război mondial, patria m- 
a trimis în, aprilie 1947, în America. Îndată ce am ajuns 

acolo, am solicitat o intervenție chirurgicală la coloana 
vertebrală. Dar, din salonul de operaţie am ieşit mai rău 
decît cum intrasem. Diagnosticul a fost: tetraplegie 
spasmatică, ceea ce însemna că atît mîinile cît şi picioarele 
urmau să paralizeze complet. 

Am rămas în America pînă în 1951, cînd am revenit 
în Grecia. Aici am avut cîteva simptome de ameliorare, dar 
fără rezultate concrete. În 1957, sănătatea mea s-a agravat 
din nou şi am plecat pentru a adoua oară în Statele Unite ale 
Americii, de unde m-am întors în 1961 cu tetraplegie 
completă, aşa cum am amintit mai sus. 

Din 1961 pînă în 1970, cînd m-am vindecat, am stat 
la Aşezămîntul Naţional de Recuperare a Invalizilor, în 
cartierul „Palaio Psihico”, fiind deja paralizat complet. De 
asemenea, în 1968 am vizitat din nou America pentru cîteva 
luni, iar în 1974 m-a invitat doctorul Rask pentru a mă 
examina şi a constata cu exactitate ce se întîmplase (adică în 
ce chip mă vindecasem). 

Mi-e foarte greu să istorisesc în cîteva rînduri evenimentele 
ce s-au petrecut în atîția ani, referitor la evoluția stării mele 
şi la tulburarea sufletească care m-a însoțit în toţi aceşti ani. 
Îmi este greu să descriu în ordine cronologică mulţimea 
simțămintelor pe care le-am încercat: speranțe care veneau 
să mă ia pe aripile lor diafane şi deznădejdile care întunecau 
totul în jurul meu. Asemenea valurilor mării, care vin cu 
putere şi ne ridică sus pe spuma lor, apoi ne scufundă adînc, 
Jos, tot astfel mă copleşeau diferitele simțăminte, purtîndu- 
mă încoace şi-ncolo, apoi lăsîndu-mă adînc scufundat în 
deznădejde. 

Nu este posibil să descriu chinul pe care îl sufeream 
cînd o muscă mi se aşeza pe frunte şi nu puteam face nici 
cea mai mică mişcare pentru a o alunga, sau cînd 

transpirația mi se rostogolea atît de supărător pe față şi mă 
aflam în neputința de a-mi ridica mîna pentru a o şterge. De 
aceea, nu scriu pur şi simplu istoria vieții mele, ci mă 
mărturisesc, dezvăluind astfel diferitele cute ale sufletului 
meu, întocmai cum veneau valurile vieţii şi mă băteau, ca să 
fie prezentate toate rănile pe care durerea le-a lucrat asupra 
lui şi, mai mult decît atît, pentru a face evidentă schimbarea 
acestor răni în binecuvîntare, pace şi bucurie, prin lucrarea 
Dumnezeiescului Har. 

În vremea aceea, după operaţie, am cunoscut un 
mare om de ştiinţă, umanist, pe doctorul Howard Rask, 
profesor la Universitatea din New York, la catedra de 
Medicină-Fizică de recuperare a invalizilor, care, văzîndu- 
mă decepţionat, pe un ton rugător mi-a zis: „Te rog, Stavros, 
roagă-te lui Dumnezeu. Roagă-te neîncetat! Fă-o, te rog, 
pentru mine, chiar dacă tu nu crezi în El...” 

Am plecat tulburat, gîndindu-mă în sinea mea: „Ce 
ironie... Eu am venit în America pentru a mă vindeca, iar 
medicul american mă trimite la DUMNEZEU!” Seara, în 
patul meu, mă gîndeam şi ziceam: „Dar de ce insistă atît de 
mult acest om să merg să-L găsesc pe Dumnezeu? Cine L-a 
văzut pe Dumnezeu? Cum voi putea intra în legătură cu El? 
Oare e uşor acest lucru?” Şi încep să-mi cercetez şi să-mi 
examinez gîndirea: „Cine este Dumnezeu?” Şi ore în şir îmi 
chinuiam mintea cu astfel de întrebări, aşteptînd un răspuns 
care, fireşte, n-a venit. Ceasuri întregi mă chinuiam cu 
aceste gînduri şi îndoieli, încît, la sfîrşit, am suferit o 
zăpăceală, o inerție în gîndire. 

Îndată ce mintea mea începea să cerceteze şi să 
reflecteze asupra acestei teme, deodată se oprea şi aştepta... 
Ce aştepta? Nu puteam să înţeleg. Şi în timpul uneia din 
aceste opriri, o voce puternică a izbucnit dinlăuntrul meu: 

„Doamne Dumnezeul meu, vreau să mă apropii de Tine, dar 
nu ştiu cum!” Am spus-o atît de tare, încît întreaga mea 
fiinţă a tresăltat şi toată puterea mi s-a concentrat în acest 
cuvînt: „VREAU”. Acest „VREAU” este un cuvînt mic, dar 
cu o semnificaţie foarte mare. Felul în care îl vom pronunța 
are valoare: călduţ, cald sau fierbinte? 

Trebuie să ne încredințăm întreaga noastră voință în 
mîinile Atotputernicului Dumnezeu şi atunci El va acționa 
ca Dumnezeu, în chip desăvîrşit, şi ne va dărui pacea Sa 
care ne va cuprinde întreaga noastră ființă. Aceasta aveam s- 
o înțeleg mult mai tîrziu. 

Cînd m-am întors din America, m-am internat la 
Aşezămîntul de Recuperare a Invalizilor, în cartierul „Palaio 
Psihico”. 

Printre altele, mă chinuia încă întrebarea: „Cum ÎL 
voi găsi pe Dumnezeu?” Începusem deja să cred că acest 
„VREAU”, pe care I l-am adresat Ziditorului, îmi va aduce 
rezultatul mult rîvnit şi, pînă la urmă, ÎI voi întilni pe 
Dumnezeu. Şi, într-adevăr, am văzut că Domnul — drept 
răspuns la rugăciunea mea — a făcut mulți paşi spre mine, 
păcătosul şi nevrednicul. 

Trecuseră suficiente zile de cînd venisem din 
America, cînd, într-o dimineaţă, în ziua de 30 mai 1961, îşi 
făcu apariția la Aşezămînt un preot bătrîn, cu barba albă, un 
trimis al lui Dumnezeu, şi îl aud că întreabă: „Dragii mei, 
cine a venit în această perioadă din străinătate?” După ce i- 
au arătat patul meu, se apropie de mine şi mă întrebă: „Fiul 
meu, tu ai venit din străinătate?” „Da, părinte”, îi răspund. 
Iar el îmi întinde mîna. „Dar mîinile mele”, îi spun eu, „sînt 
paralizate. Nu pot să le ridic”. „Şi picioarele?” mă întrebă. 
„Şi picioarele sînt la fel”, îi zic. „Preamărit fie numele lui 
Dumnezeu!” zice. Eu îl priveam cu curiozitate. A început 

atunci să mă întrebe cum am fost rănit, de unde sînt şi altele. 
Crezînd că mă întreabă din simplă curiozitate şi, întrucît 
voiam să înceteze acest interogatoriu, îi zic: „Părinte, pe 
cine căutaţi? Spuneţi-mi ca să vă pot ajuta.” „Nu caut pe 
nimeni altcineva, fiule! Pentru tine am venit...” „Pentru 
mine? Dar, părinte”, îi zic, „dacă aţi venit pentru mine, luaţi 
loc pe scaun şi spuneţi-mi ce doriţi”. 

Într-adevăr, a luat loc şi mi-a zis: „Fiule, să fii fericit 
că te afli în acest loc...” L-am privit cu mirare şi i-am 
răspuns: „Cum să fiu fericit, părinte, cîtă vreme sînt 
invalid?...” Da, fiule, însă acum ești aproape de Dumnezeu. 
Ai fost departe de El, dar fii încredinţat că El te iubeşte. Şi 
ia aminte, să nu cîrteşti niciodată împotriva Lui, pentru că 
nu ştii ce ţi-a rezervat pînă la sfîrşitul vieţii tale. Întotdeauna 
să-ţi îndrepţi nădejdea către El.” „Eh, cuvinte părintești de 
mîngîiere”, îmi ziceam în sinea mea. Dar au fost cuvinte 
profetice care s-au adeverit după 10 ani. 

Cînd s-a ridicat să plece, l-am întrebat: „Dar, părinte, 
nu-mi spui cine eşti?” „Da”, răspunse, „mă numesc Filotei 
Zervakos şi sînt starețul Mănăstirii Logovardas din Paros.” 
„Şi cine te-a trimis la mine?” îl întreb. A zîmbit cu modestie 
şi cu zîmbetul pe buze îmi spuse: „De orice vei avea nevoie, 
fiul meu, scrie-mi şi eu te voi ajuta”. M-a binecuvîntat, m-a 
salutat şi s-a întors să plece. „O ultimă întrebare, părinte!” îi 
strig. „Este greu să se apropie cineva de Dumnezeu?” „Ah, 
fiul meu, pe cît ţi se pare de greu, pe atît e de uşor. E 
suficient s-o doreşti, să crezi şi să te rogi pentru asta. 
Mărturisirea şi Sfînta Împărtăşanie sînt prima treaptă. Sînt 
grele acestea, fiul meu?” „Dacă sînt numai acestea, este 
foarte uşor”, îi răspund. I-am mulţumit şi a plecat. 

La cîteva luni după mărturisirea mea sinceră, l-am 
rugat pe părintele Filotei să mergem împreună la Sfintul 

Nectarie să ne rugăm, acesta întărindu-mă în suferința mea. 
Ne-am dus la Eghina şi, întrucît am urcat la biserica 
Sfîntului, a rostit Paraclisul, pe care l-am ascultat cu adîncă 
emoție şi pioşenie. Credeam că mă aflu în cer şi că 
Dumnezeu se aprorie de mine, iar acesta m-a făcut să simt o 
uşurare, ca ceva care a plecat şi care, pînă atunci, îmi 
îngreunase sufletul. După ce s-a treminat Paraclisul, aflîndu- 
mă încă în biserică, s-a apropiat de mine o doamnă şi m-a 
întrebat: „Cine era celălalt preot din biserică care a făcut 
paraclisul?” „Cine altul, părintele Filotei a fost”, îi răspund. 
„Nu despre părintele Filotei vă întreb, ci despre celălalt”, 
îmi spuse iarăşi. ŞI, întrucît eu susțineam că am văzut doar 
pe părintele Filotei, iar doamna aceea insista că a luat parte 
la Paraclis şi alt preot, l-am întrebat pe părintele Filotei 
dacă, într-adevăr, a mai fost şi un alt preot. Iar el, adresîndu- 
se femeii, o întrebă: „L-ai văzut?” „Sigur că l-am văzut, 
părinte”. „Ce făcea?”, continuă părintele. „Binecuvînta”, 
răspunse aceasta. „Sfîntul Nectarie a fost, fiul meu!” 
Ascultînd acestea cu uimire, îl întreb şi eu, la rîndul meu, pe 
părintele Filotei: „Sfinţia voastră l-aţi văzut, părinte?” 
„Sigur că l-am văzut”! îmi răspunse, „Şi mi-a vorbit despre 
tine”. O nouă tulburare în sufletul meu, o nouă zguduire... 
Sufletul mi s-a umplut de o fericire deosebită, de o bucurie 
tainică pe care nu pot s-o explic în cuvinte. 

Cînd m-am întors la Aşezămînt, nu mă mai preocupa 
invaliditatea mea, ci minunea. Omul, de cele mai multe ori, 
cere restabilirea sănătăţii trupeşti, în timp ce Dumnezeu, ca 
Atotştiutor, îi dăruieşte mîntuirea sufletului care este infinit 
mai prețioasă decît sănătatea trupului. Ca să ajungem la 
însănătoşirea trupească, este necesar ca, mai întîi, minunea 
să se întîmple înlăuntrul nostru. Adică, mai întîi trebuie să 

ne lepădăm de omul cel vechi şi să ne îmbrăcăm în omul cel 
nou. 

Din ziua aceea, am început să mă simt ca şi ceilalți 
oameni care sînt sănătoşi trupeşte. Simţeam că înlăuntrul 
meu se află o mare putere. Însă cînd am revenit la sanatoriu 
(Aşezămînt) şi am văzut din nou pe acei invalizi disperaţi, 
pe chipul cărora se putea citi sentimentul părăsirii şi uitării, 
cum îşi tîrau nefericirea unul lîngă celălalt, m-a cuprins o 
mîhnire inimaginabilă. 

Ah! Cît aş mai vrea ca şi aceşti semeni ai mei 
îndurerați să încerce acea emoție şi tulburare pe care am 
simtit-o eu acolo, în Eghina, în biserica Sfintului Nectarie! 

După aceea, vizitele mele la Sfintul Nectarie, la 
Eghina, au fost mai dese. Cînd cu părintele Filotei, cînd cu 
rudele mele. Devenise deja o necesitate vitală să vizitez 
mănăstirea şi să mă rog Sfîntului. De fiecare dată cînd îl 
vizitam, îi ceream să mijlocească la Domnul să-mi dăruiască 
nu sănătatea întreagă, ci doar o mînă, ca să pot alunga 
muştele şi ţînțarii de pe frunte, care mă torturau atît de mult 
şi trebuia să-i rabd. După aceea, cînd reveneam la sanatoriu, 
mă simţeam foarte întărit sufleteşte. Însă, în timp ce 
sănătatea mea sufletească o ducea tot mai bine, cea 
trupească mi se tot înrăutăţea. 

În 1969, am suferit o tromboflebită. Am făcut o mică 
operaţie la călcîiul piciorului drept şi am stat un timp în 
ghips. Atunci a venit un telefon de la părintele duhovnic, 
întrebîndu-mă dacă voiam să mergem împreună la Eghina să 
ne rugăm Sfîntului. Cu toate că mă aflam în această situație, 
n-am pregetat o clipă să merg împreună cu el ca să mă rog. 
Credința în puterea rugăciunii prinsese deja rădăcini 
înlăuntrul ființei mele şi nimic nu mă putea împiedica să 
exploatez fiecare prilej. 

Am mers împreună cu părintele Filotei, cu părintele 
Leontie, cu mama, cu fratele meu şi cu cei doi militari care 
mă ajutau. Era sărbătoarea Sfinților Părinți. 

După ce ne-am împărtăşit cu toţii în timpul Sfintei 
Liturghii, deodată mi-a venit o dorință puternică să mă 
închin la moaştele Sfîntului şi am rugat pe părintele Filotei 
să ceară stareței să sprijine sfintele moaşte pe picioarele 
mele paralizate. Ceream acest lucru pentru că niciodată nu 
m-am putut ridica de jos ca să mă închin la moaştele 
Sfîntului, din cauza unei fracturi în trupul meu 
(inflexibilitate)... 

Atunci m-au ajutat băieții şi mi-am înălțat mîinile 
deasupra moaştelor. M-am zguduit. Tremuram tot. Am 
simțit că îmbrățişam Sfîntul întreg, iar nu o bucăţică de 
moaşte... Şi, deodată, au ieşit dinlăuntrul meu aceste cuvinte 
spontane: „Sfinte, n-am venit să-ţi cer nimic astăzi, ci am 
venit să mă ofer pe mine însumi, întreg, lui Hristos. Tu ştii 
ce trebuie să-mi dai. Dacă nu trebuie să-mi dai nimic, 
învredniceşte-mă să devin un ostaş al lui Hristos, încît să fiu 
un motiv ca numele Lui să fie preamărit în orice loc m-aş 
afla, drept sau invalid, şi arată-mi, Sfinte, că asculţi 
rugăciunea mea, ca să mă întăresc în suferinţa mea.” 

Aceasta a fost toată rugăciunea. Am plecat mulțumit 
şi foarte liniştit. O pace imensă mi-a umplut sufletul. Eram 
sigur deja că minunea va veni, pot să spun că am aşteptat-o. 
Am aşteptat în fiecare clipă o mînă nevăzută care să mă 
ridice... Şi după 10 zile de la ultima mea închinare la 
Eghina, pe cînd mă pregăteam, ca în fiecare dimineaţă, ca să 
îmi fac exerciţiile mele obişnuite, deodată am simţit că ceva 
s-a desprins inlăuntrul meu, ca şi cum eram legat şi fusesem 
eliberat de legături; şi, nu numai asta, dar am simţit nevoia 
să mă ridic eu singur. Am strigat atunci pe băieți, pe 

infirmierul Dimitrie Shortsanitis şi şoferul loan Hatzakis, şi 
le-am spus: „Băieți, ajutați-mă să încerc să mă ridic singur, 
fără proteze”. (În fiecare dimineaţă îmi puneau proteze 
mecanice speciale, ca să-mi întărească picioarele). 

„Dar vei cădea!” îmi spun băieţii. „Nu!”, le răspund, 
„Mă voi ridica singur. Vreau doar să mă ajutaţi puţin.” 
Ezitau, dar pentru că vedeau că insist, m-au ridicat... 

Şi... O, MINUNE!!!... Văd că stau drept şi genunchii 
mei nu se mai îndoaie ca altădată... Vreau după aceea să-mi 
deschid picioarele ca să umblu, însă, credeţi-mă, uitasem 
cum păşeşte omul. Cei de față mă priveau uluiți şi-mi spun 
să-mi duc mai întîi un picior în față, apoi pe celălalt. Încerc 
şi văd că merge. Cu nici un chip nu pot să vă transpun în 
postura mea psihologică din acel moment şi să vă transmit 
zbuciumul meu sau să vă explic dorinţa şi puterea care mă 
împingeau să-mi mişc picioarele odată cu primii paşi, fără să 
mă tem că voi cădea şi mi le voi frînge. 

Dar cine poate să descrie bucuria mea atunci cînd am 
văzut că m-am ridicat şi am şi păşit fără ajutor?! Aceasta vă 
las pe dumneavoastră să vi-o imaginaţi. 

Cel dintîi gînd care mi-a venit în minte în clipa aceea 
a fost să-mi îndrept primii mei paşi spre bisericuţa 
Aşezămîntului şi să-i dedic Multmilostivului nostru 
Dumnezeu, în semn de recunoştinţă. Nu aveam nimic 
altceva ca să-l ofer. În continuare, am chemat pe medicii 
Aşezămîntului, Dimitrie Mouroulis şi loan Konstandakis, pe 
surorile infirmiere şi pe cei de la secția de fizioterapie, 
Christos Christopoulos, Dimitrie Tsinganos, Gheorghe 
Anagnostakis, Panagiotis Bakouros etc, şi le-am pus 
întrebarea: „Credeţi că este posobil să umblu cîndva? Ştiu că 
am paralizie completă, atrofierea muşchilor şi mai multe 

afecțiuni. Dar, în pofida tuturor acestora, aş vrea să-mi 
spuneți dacă voi putea să mă ridic vreodată.” 

Luă cuvîntul doctorul Mouroulis, ortopedist, şi-mi 
spuse: „Noi ştim că eşti invalid trupeşte, nu şi intelectual. 
Prin urmare, întrucît îşi cunoşti situația, pentru ce ne întrebi? 
Nu, domnule Kalkandis, nu vei putea merge!” Atunci îi 
întreb şi pe ceilalti: „Dumneavoastră, domnule 
Kostandakis?” „Din nefericire, nu!” „Dvs, domnilor de la 
fizioterapie, doamnelor şi domnilor?” Toţi au răspuns în 
sens negativ. „Însă eu, domnilor, vă spun sincer că pot să mă 
ridic, să stau drept şi să umblu.” Unul dintre ei mă întrebă: 
„Pe ce te bizui de spui toate acestea?” „Pe Dumnezeu şi 
numai pe EI”, le răspund, „mă bizui pe dragostea lui 
Dumnezeu” „Te vei ridica acum?”am fost din nou întrebat. 
„Pentru dumneavoastră mă voi ridica mîine. Doresc să dedic 
primii mei paşi lui Dumnezeu”: Cu aceste cuvinte am plecat. 
Am spus băieților să nu spună nimănui nimic. 

După prînz, am chemat pe toți bolnavii în biserică să 
vadă minunea şi acolo le-am comunicat că a venit timpul să 
umblu şi că trebuie să aibă credință fierbinte şi încredere 
totală în Dumnezeu, iar într-o zi anume, mai devreme sau 
mai tîrziu, va veni şi rîndul lor, deoarece Dumnezeu nu este 
asemenea oamenilor, să facă discriminare. „Nu sînt eu cel 
mai bun dintre dumneavoastră”, am continuat, „dar 
judecăţile lui Dumnezeu sînt necercetate”. 

Printre cei de față, soseşte la un moment dat 
părintele Thiseus, parohul Aşezămîntului, şi ne întreabă: 
„Ce se întîmplă fiilor, ce aşteptaţi?” „Părinte”, îi spun, „a 
sosit ceasul să umblu.” „Slavă Domnului!” îmi spuse el. 
„Astăzi este ajunul praznicului Sfinților doctori fără de 
arginți.” „Cu atît mai bine”, îi răspund. Apoi îmi dă şi sărut 
icoana Sfinţilor doctori fără de arginți. Mă apucă de braţe, 

mă ridic şi încep să umblu drept prin bisericuţă, cîntînd cu 
lacrimi în ochi: „Cine este DUMNEZEU mare ca 
Dumnezeul nostru...?” Ce clipă a fost aceasta...! Toţi 
invalizii au început să plîngă şi să strige cu putere: „Şi noi, 
Doamne, vrem să umblăm astfel, ajută-ne!” A fost ceva 
cutremurător, care nu poate fi descris. Cu cîtă putere 
sufletească, toți împreună, plîngînd, am făcut paraclis şi am 
preamărit pe Domnul cerului şi al pămîntului... 

După cum vă dați seama, după aceea, cei care m-au 
văzut, au rămas fără glas. Şi acum, cei care stau încă departe 
de Dumnezeu, bizuindu-se doar pe opiniile lor ştiinţifice, 
cînd mă văd cum umblu, cum mişc mîinile, cum conduc 
maşina şi cum fac canotaj, toţi aceştia rămîn uluiți, ridicînd 
din umeri. 

Aş vrea să vă aduc la cunoştinţă factorii care m-au 
ajutat să mă ridic: credința mea în Dumnezeu — tovarăşul 
plin de afecțiune al omului, durerea, iubirea lucrătoare prin 
fapte şi rugăciunile duhovnicului meu, părintele Filotei, şi 
ale mamei mele. 

Mare este slava Ta, Doamne, că ne trimiţi durerea şi 
suferinţa pentru a ne călăuzi pe drumul cel bun... Ce mare 
binefacere mi-a adus durerea în toți aceşti ani cît am avut-o 
tovarăşă. Dacă nu aveam această durere, nu m-aş fi întors la 
Dumnezeu. Omul cel vechi îmi copleşise sufletul, cu tot ce 
aveam în mine. Dar, Atotbunul Dumnezeu, cu iubirea Sa 
nemărginită, a trimis această mare suferință care m-a ajutat 
să găsesc adevăratul sens al vieţii, sens pe care în uitasem cu 
desăvîrşire. lată marea semnificație a durerii. Fericiți cei ce 
o suportă cu răbdare, căci vor afla LUMINA care este 
HRISTOS. 

Hristos se află totdeauna aproape de noi, lîngă noi, 
gata să ne ajute. Este suficient să-L chemăm. 


51 


Iosif D. Agapitos — Sfântul Nectarie, sfântul iubirii 


Numai Hristos este Lumina lumii, Adevărul şi Viaţa. 
Domnul ne avertizează: „În lume necazuri veţi avea, dar, 
îndrăzniţi, Eu am biruit lumea”. 

Necazul de tot felul, boala, sărăcia, marginalizarea 
sensibilizează inima, îndemnînd-o spre rugăciune. Ne 
conduc spre pocăință şi spre mărturisirea păcatelor, pun la 
încercare răbdarea şi dragostea şi-l ajută pe om să 
progreseze din punct de vedere moral şi duhovnicesc. 


x k k 


Mai tîrziu, pe data de 12 decembrie 1971, părintele 
Filotei scria printre altele şi cele ce urmează: „Minunea 
vindecării absolute a domnului Stavros Kalkandis se 
datorează, desigur, Sfîntului Nectarie Taumaturgul, dar şi 
credinței bolnavului. Dacă acesta nu credea şi nu se înfățişa 
cu credință la Taina Mărturisirii, nu s-ar fi vindecat 
sufleteşte. Şi iarăşi, dacă nu se prezenta cu credință la 
sfintele moaşte ale Sfîntului, cerînd tămăduire, nu s-ar fi 
vindecat, ci ar fi rămas şi pe mai departe paralizat, ar fi 
murit nevindecat şi nu s-ar fi mîntuit, „căci fără credință este 
nu neputinţă să se mîntuiască cineva”, spune marele Apostol 
Pavel. 

Această minune a uluit pe toţi cei care il ştiau înainte 
paralizat, iar acum îl vedeau sănătos. A uluit pe mulți care 
auziseră despre ea, chiar şi pe medici, care considerau boala 
incurabilă, necunoscînd şi necrezînd că „cele ce sînt cu 
neputinţă la oameni sînt cu putință la Dumnezeu” şi că 
„unde vrea Dumnezeu se biruieşte rînduiala firii”. Minunat 
este Dumnezeu întru Sfinții Săi şi întru Sfinţii de pe pămînt 
s-a preamărit Domnul. 

Minunile urmează credinței. Cînd Domnul nostru lisus 
Hristos a trimis pe ucenicii săi în lume, le-a zis: „Mergeţi în 
toată lumea şi propovăduiți Evanghelia la toată făptura. Cel 
ce va crede şi se va boteza, se va mîntui, iar cel ce nu va 
crede se va osîndi. lar celor ce vor crede, aceste semne le 
vor urma: în numele meu demoni vor izgoni, în limbi noi 
vor grăi, şerpi vor lua în mînă şi, chiar ceva dătător de 
moarte de vor bea, nu-i va vătăma; peste cei bolnavi îşi vor 
pune mîinile şi se vor face sănătoşi” (Marcu 16, 15-18). 

Să asculte cei puţin credincioşi şi să părăsească 
puţina lor credință, cei necredincioşi să-şi părăsească 
necredința, iar cei neevlavioşi, lipsa de evlavie. Să asculte 
medicii şi să afle că bolile, dacă nu le poate vindeca 
medicina, ştiinţa, cunoaşterea, înțelepciunea sau tehnica, le 
vindecă credinţa fierbinte şi desăvirşită în Dumnezeu. Să 
asculte şi să creadă că „cele ce la oameni sînt cu neputinţă, 
la Dumnezeu sînt cu putinţă” şi „unde voieşte Dumnezeu, se 
biruie rînduiala firii”. 

Ca părinte duhovnic, consider că este de datoria mea 
ca, aşa cum l-am îndrumat pe cel bolnav de paralizie — şi 
care m-a ascultat cu supunere, s-a pocăit, s-a mărturisit, a 
crezut şi s-a vindecat sufleteşte şi trupeşte, tot astfel şi pe 
voi, ca fii ai mei duhovniceşti, vă rog, vă implor şi vă 
avertizez să vă grăbiţi a vă găsi un duhovnic şi să vă 
mărturisiți păcatele cu zdrobire de inimă, cu smerenie şi cu 
cucernicie. 

Pocăiți-vă şi credeți în adevăratul Dumnezeu, luînd 
exemplul celui bolnav de paralizie. Şi vă informez că numai 
prin credință, pocăință şi mărturisirea păcatelor vă veţi 
mântui şi vă veţi învrednici de Împărăţia Cerurilor. 

Cîţi sînteți credincioşi şi lipsiți de evlavie, fie că 
sînteți intelectuali, avocaţi, doctori, ofițeri sau politicieni, 

îngrijiți-vă să credeţi înainte de a veni moartea, căci va veni 
ceasul cînd nu veţi mai avea în cine nădăjdui; şi faceți roade 
vrednice de pocăință cît timp este ziuă, înainte să vă ajungă 
sfîrşitul, căci, dacă vă va găsi moartea în necredinţă, e- 
adevărat că veţi crede atunci şi vă veţi pocăi, dar va fi prea 
tîrziu, întrucît în iad nu există pocăință. 

Ca să vă uşurez calea spre pocăință, spre credinţă şi 
mîntuire, vă îndemn pe toți să vă procurați NOUL 
TESTAMENT. Să nu vă pară rău să daţi cîțiva lei, deoarece, 
dacă veți cumpăra un Nou Testament şi îl veţi citi, rugîndu- 
vă, şi veţi crede în ceea ce scrie şi le veţi pune în aplicare, 
adică le veţi săvirşi, atunci, cu siguranță, veți cîştiga 
RAIUL. Gîndiţi-vă că puteți cumpăra Raiul cu cîțiva lei şi 
vă veţi mîntui sufletele, care valorează mai mult decît 
întreaga lume. Veţi cîştiga Împărăţia Cerurilor de care 
nădăjduim să ne învrednicim cu toţii, cu harul, cu îndurările 
şi cu iubirea de oameni a Domnului şi Dumnezeului şi 
Mîntuitorului nostru lisus Hristos, pentru rugăciunile 
Preacuratei Maicii Sale, de Dumnezeu Născătoare şi pururea 
Fecioarei Maria, ale cinstitului, Înaintemergătorului şi 
Botezătorului loan, ale sfinților, slăviților şi întru tot 
lăudaților Apostoli, ale sfinților, măriţilor şi bunilor biruitori 
mucenici, mărturisitori şi ierarhi, ale Sfîntului părintelui 
nostru Nectarie şi ale tuturor sfinților. AMIN. 


Părintele Filotei Zervakos 

Epilog 


Înscriindu-se pe lista celor miluiţi de Domnul, despre 
care Sfînta Scriptură şi Sfînta Tradiţie ne dau suficiente 
mărturii, domnul Stavros Kalkandis (actualmente trăitor în 
oraşul Atena, Grecia) a devenit un zelos apostol al zilelor 
noastre, mărturisind, cu toată puterea cuvîntului său, binele 
pe care i l-a făcut Dumnezeu, aidoma tuturor celor tămăduiți 
de Mîntuitorul nostru lisus Hristos care, nedînd ascultare 
poruncii Sale de „a nu spune nimic” (Marcu 9, 44), mai 
vîrtos au povestit cele întîmplate. Scos prin mila lui 
Dumnezeu din bezna necredinţei, a înțeles că nu se cuvine a 
pune sub obroc lumina dobîndită, ci, dimpotrivă, cît mai 
desluşit şi mai cu tărie, să mărturisească tuturor harul 
coborit asupră-i, ce l-a vindecat de boala sa gravă, care, 
după ştiinţa omenească, era considerată „incurabilă”. 
Minunea săvirşită cu domnul Stavros Kalkandis, prin 
mijlocirea Sfîntului Nectarie din Eghina, ne încredințează pe 
toți că Multmilostivul nostru Dumnezeu pururea cercetează 
şi miluieşte pe cei ce-L caută cu credință. 

Fie ca citirea acestei istorisiri minunate să sporească 
credința, nădejdea şi iubirea noastră pentru Dumnezeu şi 
pentru oameni. Amin. 

ANEXA 2 


ACATISTUL 
Sfîntului Nectarie Taumaturgul 
9 NOIEMBRIE 


Condacul 1 


Pe steaua cea nouă şi strălucitoare a Ortodoxiei, pe cel ce 
este al Bisericii nou zid de apărare, cu bucurie în inimi să îl 
lăudam. Căci slăvit fiind de lucrarea Duhului, izvorăşte 
tămăduiri şi har bogat. Pentru aceea îi strigăm: Bucură-te, 
Părinte Nectarie! 

Icosul 1 


În lume ai trăit arhiereule a lui Hristos, Nectarie, dar ducînd 
viață neprihănită, ai fost om purtător al bucuriilor celor 
cereşti, ca unul care te-ai arătat drept, cuvios, de Dumnezeu 
inspirat şi în toate dăruit. Pentru aceasta şi de la noi auzi 
unele ca acestea: 

Bucură-te, cel prin care se înalță cei credincioşi, 

Bucură-te, cel prin care sînt risipili Cer dușmănoși, 
Bucură-te, vas aurit al înțelepciunii, 

Bucură-te, cel prin care se învinge răutatea lumii, 

Bucură-te, locaș al sfințeniei și al lucrării cereşti, 

Bucură-te, carte dumnezeiască a noii cetați îngerești, 
Bucură-te, cel care pe deplin sfint te-ai arătat, 

Bucură-te, cel care de cele materiale te-ai lepădat, 

Bucură-te, a credinței răsplată strălucitoare, 

Bucură-te, mijlocitor al harului Cucernic şi tare, 

Bucură-te, cel prin care Biserica se slăveşte, 

Bucură-te, cel prin care insula Eghina se veseleşte, 
Bucură-te, Părinte Nectarie! 


Condacul al 2-lea 
Inţelepciune avînd, Cuvioase, încă din tinerețe ţi-ai luminat 
sufletul cu raza cea dumnezeiască şi ai urmat strălucirii 


poruncilor celor sfinte. De aceea, în virtuţi înaintînd, de mic 
copil ai cîntat lui Hristos: Aliluia! 

Icosul al 2-lea 


Mergînd în oraşul Sfîntului Constantin, te-ai arătat 
îndrumător cu frică de Dumnezeu, şi, hrănindu-te din 
înțelepciunea cea dumnezeiască, pe cele sfinte le-ai cercetat 
şi le-ai apărat. De aceea, cei pe care cu cuvîntul tău i-ai 
umplut de bucurie sfîntă îţi strigă astăzi unele ca acestea: 


Bucură-te, viță a veşniciei, 

Bucură-te, nectar al ambroziei, 

Bucură-te, că de Mintuitorul ne-ai fost trimis vindecător 
luminat, 

Bucură-te, că Părinților celor din vechime aí urmat, 
Bucură-te, piatra cea nouă a zidirii cugetătoare, 

Bucură-te, cunună nou împletită a Bisericii drept măritoare, 
Bucură-te, cel ce te-ai arătat ca un trandafir proaspăt înflorit, 
Bucură-te, cel ce de la Dumnezeu ai fost dăruit, 

Bucură-te, steaua cea nouă a credinței poporului, 

Bucură-te, cel ce străluceşti în slava Creatorului, 

Bucură-te, bunule chivernisitor al poruncilor cereşti, 
Bucură-te, chip al slăvitelor virtuți îngereşti, 

Bucură-te, Părinte Nectarie! 


Condacul al 3-lea 
Slăvita înţelepciune ai căutat-o şi ţi-ai dorit-o din tinereţile 
tale şi pe Hristos l-ai rugat cu lacrimi fierbinți ca să te 


împodobească cu înalta ei frumuseţe. De aceea, Nectarie, cu 
credință şi plecăciune strigi către Domnul: Aliluia! 


58 


Iosif D. Agapitos — Sfântul Nectarie, sfântul iubirii 


Icosul al 3-lea 


Sufletul tău s-a bucurat, ca mai demult al marilor Parinţi 
Vasile şi Grigorie, căci te-ai dus la Atena să dobîndeşti 
învățătura cea folositoare. Pentru aceea, cu bucurie îţi 
cîntăm şi noi unele ca acestea; 

Bucură-te, fiu al luminii celei cereşti, 

Bucură-te, vlăstar al evlaviei celei îngerești, 

Bucură-te, cel ce ai fugit de amăzirile lumești, 

Bucură-te, că cele spre îndumnezeire n-ai încetat să dorești, 
Bucură-te, minte purtătoare de Dumnezeu, plină de 
înțelesuri divine, 

Bucură-te, cărbune al dumnezerescului Duh, focul aprins al 
Cugetări creştine, 

Bucură-te, cel ce viață fară de pată aí trăit, 

Bucură-te, cel ce înşelăciunea lui Veliar ai zdrobit, 
Bucură-te, cel ce ai deschis ușa sufletului spre iubirea lui 
Hristos, 

Bucură-te, cel în care a înflorit săvirșirea binelui luminos, 
Bucură-te, cel care eşti sprijin tare al celor credincioși, 
Bucură-te, săgeata de mult plins al celor duşmănoşi, 
Bucură-te, Părinte Nectarie! 


Condacul al 4-lea 
Avînd în tine rîvna dumnezeiască a Cuvioşilor Părinți, fără 
încetare ţi-ai dorit viața cea îngerească. De aceea, ai intrat cu 


bucurie în Hios în cerescul cin monahal şi pe vrăşmaşul l-ai 
lăsat păgubit, cîntînd neîncetat: Aliluia! 

Icosul al 4-lea 


Strigat-ai către Arhiereul Cel dintru înălțime din toată inima 
ta, iar El a auzit rugăciunea ta. De aceea, degrabă a liniştit 
apele mării şi furtuna a potolit. Văzînd acestea, cei care prin 
rugăciunile tale au fost salvaţi îți cîntă cu mulțumire unele 
ca acestea: 

Bucură-te, cel ce de la Dumnezeu ne-ai fost trimis 
Vindecător, 

Bucură-te, izvor nesecat al minunilor, 

Bucură-te, al Bisericii astru cel nou prealuminat, 

Bucură-te, că în rîndul Tuturor Sfinţilor ai intrat, 

Bucură-te, vas nepretuit al darurilor cereşti, 

Bucură-te, grădină întlorită a fericitelor virtuți îngereşti, 
Bucură-te, cel ce furtuna mării O linișteşti, 

Bucură-te, că strigătul hulitorilor îl potoleşti, 

Bucură-te, noule ales al lui Hristos, 

Bucură-te, al virtuților grădinar cuvios, 

Bucură-te, iubitorule de viata duhovnicească, 

Bucură-te, cel ce ai fost răsplătit cu bucuria cerească, 
Bucură-te, Părinte Nectarie! 


Condacul al 5-lea 
La fel ca Sfinţii de demult, în aceste vremuri de pe urmă te- 
ai arătat Ierarh Sfînt şi vrednic de cinstire. Căci viaţa ţi-ai 


petrecut în acelaşi chip cu ei şi ai săvîrşit minuni, izbăvindu- 
i din necazuri pe cei care strigă: Aliluia! 

Icosul al 5-lea 


În țara Egiptului, ca păstor al Pentapolisului, te-ai arătat cu 
adevărat Arhiereu întelept, ales şi luminat de Dumnezeu, 
alergînd spre învăţătura lui Hristos precum odinioară Pavel. 
De aceea, şi cei credincioşi, cunoscînd virtuțile tale, cu glas 
de bucurie strigă unele ca acestea: 

Bucură-te, a cetății mărire, 

Bucură-te, a evlaviei fire, 

Bucură-te, cel asemenea Cuvioşilor pustiei, 

Bucură-te, podoaba cea nouă a preotiei, 

Bucură-te, vas al blindeții și tezaurul iubirii, 

Bucură-te, dătătorul păcii Și izvoritorul mile, 

Bucură-te, că Bisericii te-ai arătat strălucitor, 

Bucură-te, că celor cuvioși te arăţi îndrumător, 

Bucură-te, chip al trăirii celei neprihănite, 

Bucură-te, candelă a dumnezeirii primite, 

Bucură-te, că Arhiereu desăvirşit celor înalte slujești, 
Bucură-te, cuvintător neîntrecut al celor dumnezeiesti, 
Bucură-te, Părinte Nectarie! 


Condacul al 6-lea 


Văzut-au creştinii din toată Biserica Egiptului că eşti un 
adevărat păstor al Evangheliei. Pentru aceea, mulțimile 
credincioşilor ce ascultau cuvîntul învăţăturii tale gîndeau că 
au dobîndit un nou Sfînt Părinte ce cu putere învaţă. ŞI, 
împreună cu tine, nu încetau să strige Domnului: Aliluia! 


6l 


Iosif D. Agapitos — Sfântul Nectarie, sfântul iubirii 


Icosul al 6-lea 


Mai apoi, Cuvioase, ai strălucit şi în pămînt elen asemenea 
unui nou Apostol, luminînd inimile credincioşilor cu focul 
sfintelor învățături şi cu razele vieţii tale. Pentru aceasta, 
fiind şi noi luminaţi de strălucirea ta, îți strigăm unele ca 
acestea: 

Bucură-te, luminător al Bisericii Domnului, 

Bucură-te, trimbita cea lare a adevărului, 

Bucură-te, cel ce ai avut rivna Apostolilor, 

Bucură-te, izvorul harului și al vindecărilor, 

Bucură-te, retor îndumnezeit al cuvintelor vieții, 

Bucură-te, că pline de har sînt omiliile tale, înteleptule al 
cetății, 

Bucură-te, cel ce curăți sufletele de robia patimilor, 
Bucură-te, că potolești pornirile inimilor, 

Bucură-te, mare învățător al credincioșilor, 

Bucură-te, ascet tare, lui Hristos următor, 

Bucură-te, că multe ispite aí îndurat, 

Bucură-te, că sufletele spre Hristos le-ai îndreptat, 
Bucură-te, Părinte Nectarie! 


Condacul al 7-lea 


Mare între lerarhi şi înţelept între învățători, dar şi smerit 
ascet al lui Hristos n-ai încetat a fi, Cuvioase. Pentru aceea, 
ai fost chemat să fii părinte duhovnicesc al celor ce se 
pregăteau pentru slujirea preoțească. Cu ei împreună te 
slăvim şi strigăm: Aliluia! 


62 


Iosif D. Agapitos — Sfântul Nectarie, sfântul iubirii 


Icosul al 7-lea 


Căii dumnezeieşti şi norului duhovnicesc ai urmat, cela ce 
esti nectar al dreptății şi fruct de viaţă sfîntă, iar pe noi, la 
vreme de strîmtoare, neîncetat ne-ai izbăvit. Pentru aceasta, 
sufletele noastre se bucură cînd îți cîntă ţie unele ca acestea: 


Bucură-te, cărare a bucuriei, 

Bucură-te, adiere a veșnicie, 

Bucură-te, cel ce 1zvorăști apele harului, 

Bucură-te, cel ce ai pecetluit gura balaurului, 
Bucură-te, primăvara stințeniei ce alungi iarna din gînd, 
Bucură-te, strălucire ce luminezi întunericul cel adînc, 
Bucură-te, cel ce încurci gîndurile celor păcătoşi, 
Bucură-te, cel ce bucuri inima celor credincioși, 
Bucură-te, sprijin al dreptmăritorilor, 

Bucură-te, nimicitorul ereziilor, 

Bucură-te, căderea delăimătorilor, 

Bucură-te, vindecătorul bolnavilor, 

Bucură-te, Părinte Nectarie! 


Condacul al 8-lea 


Din mila ta cea mare, Părinte, izvorăsc minuni nemaivăzute 
care ridică pe cei ce se află în durere. De aceea, fără încetare 
soseşte la Sfînta ta Mănăstire mulţime de lume cerînd 
vindecare şi izbăvire din boli şi cîntîndu-ți ne-ncetat: 
Aliluia! 

Icosul al 8-lea 


În insula Eghina, Sfinte, Mănăstirea ta este liman izbăvitor. 
Aici, sufletele monahiilor le-ai condus duhovniceşte spre 
mîntuire şi le-ai îndreptat spre Hristos cu înţelepciune. 
Pentru acestea, neîncetat se vor ruga către tine zicînd: 
Bucură-te, a minţii sfintă lucrare, 

Bucură-te, ocean de răbdare, 

Bucură-te, chip viu al smereniel, 

Bucură-te, tezaur sfint al curățire, 

Bucură-te, candelă a purității şi chivot al nepătimirii, 
Bucură-te, locaș al virtuților și sanctuar al cumpătări, 
Bucură-te, că spre Dumnezeu conduci Mănăstirea ta, 
Bucură-te, că toată puterea Și rivna ţi-a pus pentru ea, 
Bucură-te, al Eghinei strălucit veghetor, 

Bucură-te, că degrab credincioșilor le dai ajutor, 

Bucură-te, că pe mulți din pericole i-ai salvat, 

Bucură-te, că pe amăgitorul în prăpastia cea adincă l-ai 
aruncat, 

Bucură-te, Părinte Nectarie! 


Condacul al 9-lea 


Sfintele tale Moaşte sînt pline de har sfînt şi de miros de 
bună mireasmă duhovnicească. Mirul ce izvorăşte din ele 
bine-înmiresmează nu doar Sfînta ta Mănăstire, ci şi 
întreaga insulă a Eghinei, sfinţindu-i pe aceia care nu 
încetează a striga către tine: Aliluia! 

Icosul al 9-lea 


Izvorîtoare de har şi de bogate daruri cereşti sînt Sfintele 
tale Moaşte. Prin ele mulțime de bolnavi sînt vindecati şi cei 
slăbănogi sînt îndreptați. De aceea, şi noi, împreună cu 
dînşii, strigăm unele ca acestea: 

Bucură-te, scăldătoarea vindecărilor, 

Bucură-te, dezlegarea suferințelor, 

Bucură-te, cel ce degrabă alergi în ajutor, 

Bucură-te, că în vis sau în chip tainic te arăţi tuturor, 
Bucură-te, fintină ce părintească iubire izvorăști, 

Bucură-te, liman al bucuriei sufleteşti, 

Bucură-te, că de îngrozitorul cancer pe mulți ai vindecat, 
Bucură-te, că demonilor rană de mult plins ai dat, 

Bucură-te, cel ce  vanilatea înțelepciunii lumești ai 
îngenunchiat, 

Bucură-te, că în chip minunat pe credincioși i-ai ajutat, 
Bucură-te, podoabă de mult pret a lerarhilor, 

Bucură-te, cel ce luminezi mintea neștiuitorilor, 

Bucură-te, Părinte Nectarie! 


Condacul al 10-lea 


Toţi credincioşii care s-au îndulcit din hrana binefacerilor 
tale te numesc ajutor şi acoperitor. Căci dintre cei ce te-au 
chemat cu credință, niciunul nu a rămas nemîngîiat de harul 
tau. De aceea, toți cu bucurie cîntă: Aliluia! 

Icosul al 10-lea 


Vestea minunilor tale, purtătorule de Dumnezeu, s-a 
răspîndit pretutindeni. Iar tu şi pe cei de departe degrabă i-ai 
ajutat şi din pericole sau din necazuri i-ai salvat. De aceea, 
către tine aleargă zicînd: 

Bucură-te, că Mare ai fost numit între Părinţi, 

Bucură-te, că loc de cinste ai între Sfinţi, 

Bucură-te, că la fel cu cei de demult esti lăudat, 

Bucură-te, că între Sfinţii Părinţi ai fost încununat, 
Bucură-te, triumf al credintei Și zid de apărare creștinilor, 
Bucură-te, izvor al harului, rușinarea necredincioșilor, 
Bucură-te, cel ce ne descoperi slava adevărului, 

Bucură-te, cel ce pecetluieşti gura păcătosului, 

Bucură-te, bucuria și puterea credincioşilor, 

Bucură-te, sprijinul și întărirea sufletelor, 

Bucură-te, cel prin care Hristos se slăveşte, 

Bucură-te, cel prin care diavolul se stirpește, 

Bucură-te, Părinte Nectarie! 


Condacul al 11-lea 
Noi, cei izbăviţi sub acoperămîntul tău, Părinte, îți înălțăm 
imnuri nenumărate de mulţumire. Căci degrabă ai venit în 


toate necazurile noastre să ne alungi tristețea. De aceea, cu 
ajutorul tău, Il slăvim pe Hristos strigînd: Aliluia! 

Icosul al 11-lea 


Cu flăcările minunilor tale ai ars zelul demonilor şi ai venit 
cu osîrdie în ajutorul credincioşilor. De suferinţe grele fiind 


ei cuprinși, 


le-ai stins durerea lor şi i-ai vindecat de multime 


de boli. Pentru aceea, cu evlavie rostesc unele ca acestea: 


Bucurã-te, 
Bucură-te, 
Bucură-te, 
Bucură-te, 
Bucură-te, 
Bucură-te, 
neîncetate, 
Bucură-te, 
Bucură-te, 
Bucură-te, 
Bucură-te, 
Bucură-te, 
Bucură-te, 
Bucură-te, 


vindecătorul bolnavilor, 
spaima demonilor, 
că pe cei chinuiti de figuri 1-ai vindecat, 
că pe slăbănogi i-ai îndreptat, 
cel ce ai înmulțit apa fintînii secate, 
că ai binecuvintat Eghina cu rugăciuni 


că prin tine mila lui Dumnezeu se arată, 

cel ce seceta ai Oprit ȘI ai dat ploaie bogată, 
izvorul harului nesecat, 

stea care pe Toți 1-ai luminat, 

cel ce al Mănăstirii iscusit duhovnic te-ai arătat, 
că de la monahii imnuri auzi neîncetat, 

Părinte Nectarie! 


Condacul al 12-lea 


Prin Sfintele tale Moaşte, Părinte, se revarsă cu bogaţie 
harul Mîngiietorului, care asemenea unui izvor nesecat 
adapă sufletele chinuite şi vindecă bolile trupeşti ale celor ce 
strigă neîncetat către Domnul: Aliluia! 


Icosul al 12-lea 

Priveşte dintru înălțime şi înspre noi păcătoşii, cînd 
împreună cu Cetele Îngereşti cînți imnul Treimii Celei 
Întreit Sfinte, şi cu milostivirea ta cea mare nu înceta să ne 
ajuţi pe noi, care cu credință strigăm către tine unele ca 
acestea: 

Bucură-te, fiu al Silivriei, 

Bucură-te, slava Bisericii, 

Bucură-te, mindria Eghinei, 

Bucură-te, păzitorul Eladei, 

Bucură-te, chip şi model de cucernic Ierarh, 

Bucură-te, pavăză şi scăpare pentru orice monah, 

Bucură-te, Luceafărul cel nou al Bisericii, 

Bucură-te, darul prin care se întăresc cucernici, 

Bucură-te, cel prin care patimile se curățesc, 

Bucură-te, că prin tine pe Dumnezeu ÎI slăvesc, 

Bucură-te, apărător neobosit al credincioșilor, 

Bucură-te, grabnic mijlocitor către Creator, 

Bucură-te, Părinte Nectarie! 


Condacul al 13-lea 


O, Preabunule Părinte, luminătorul Ortodocşilor, Ierarhule 
al lui Hristos, Nectarie! Stînd în fața Tronului lui 
Dumnezeu, roagă-te neîncetat pentru iertarea păcatelor 
noastre şi pentru întoarcerea noastră spre înfierea harului. 
Căci neîncetat către Mîntuitorul strigăm: Aliluia! 

Acest condac se rostește de trei ori. Apoi se zice iarăşi 
Icosul 1 (În lume ai trăit arhiereule a lui Hristos...) și 
Condacul 1 (Pe steaua cea nouă şi strălucitoare...) și se face 
olpustul. 

